Matti Jämsä: Kisa | Apu\nMatti Jämsä: Kisa\nMatti Jämsä joutui vastaamaan leuhkimisestaan ja päätyi hyiseen veteen. Julkaistu Avun numerossa 12/1954.\nSinä aamuna oli pakkasta kaksikymmentäkaksi astetta. Huoneessakin oli hyytävän kylmä. Ei ikinä, tänään en ainakaan voi sitä tehdä. En! Juttu on siirrettävä, hoin itsekseni hytistessäni pyjamassani ja katsellessani alas kadulle, jossa ihmiset liikkuivat niska kyyryssä, kaulukset pystyssä ja korviaan pidellen.\nTiesin kuitenkin hyvin, ettei mitään voitu enää siirtää, aika oli lyöty lukkoon. Kello 14 olisivat valokuvaajat, avustaja, lääkäri ja kilpailijani paikalla, silloin siellä piti olla minunkin.\nPäätin vakaasti viimeinkin lopettaa kaikkien hölmöjen ideoiden keksimisen. Minua ei todellakaan huvittanut ajatus, että muutaman tunnin kuluttua oli sukellettava avantoon ja uitava kilpaa erään neitosen kanssa. Että ihmisen pitääkin olla niin tolkuttoman itserakas ja kuvitella pystyvänsä kaikkeen, manailin pukiessani.\nKirosin sitä päivää, jolloin tulin varomattomasti leuhkineeksi kyvyistäni nähtyäni Avun kannessa poseeraavan sievännäköisen avantouimarin. Naiskollegojeni katsellessa vilusta hytisten kuvaa ja ihaillessa rohkeaa tyttöä en malttanut olla sanomatta, ettei se ole konsti eikä mikään uida avannossa, siihen pystyy iikka kuin iikka.\n”Herra Jämsä on hyvä ja menee uimaan”, olivat Ippa ja Jami vastanneet yhdestä suusta. No, tapaus oli silloin jo niin kuin loppuun käsitelty. Täytyyhän miehen aina vastata huutonsa, ja niin minä silmääkään räpäyttämättä ilmoitin haastavani kansikuvatyttömme uintikilpaan.\nMyöhemmin kyllä ehdin räpytellä silmiäni moneen kertaan tallustellessani viluisena ulkona pakkasessa, mutta siitä ei ollut enää apua. Haasteesta oli ilmoitettu neiti Nelly Lessig-Lajanteelle, valokuvaajille, eräälle avustajalle sekä lääkärille. Kilpailupäiväksi oli sovittu maanantai, helmikuun 15. päivä. Kun soitin asiasta lääkärilleni, ilmoitti tämä asiallisesti, että tuskin siihen nyt kuolee, ellei sydämen toiminta pysähdy, mutta keuhkokuumeen tuloon on syytä varautua.\nIhmiselle, joka on syksystä lähtien totuttautunut kylmään veteen, ei avantouinti ole lainkaan vaarallista, mutta kylmään veteen tottumattomalle maallikolle voi äkillisestä kylmästä kylvystä olla ikäviä seurauksia.\nNiinpä lääkäri kehotti minua aloittamaan viipymättä kylmien suihkujen oton. Päätinkin tehdä näin, mutta suihkut jäivät kuitenkin pariin kertaan. Mikään ei ollut sen ilkeämpää kuin seistä jääkylmän suihkun alla. Päätin ennemmin kärsiä kylmästä vedestä yhden kerran kuin joka päivä ja niin lopetin koko suihkujen oton. Tapahtui uintikilpailussa sitten mitä tapahtui.\nTänään se sitten tapahtuu.\nTänään on 15. helmikuuta. Monien mielestä saattaa avantouinti tuntua pikkujutulta, mutta minä en kerta kaikkiaan voi sille mitään, että olen hieman levoton. Jos rannassa olisi edes sauna, missä voisi ottaa kuumat löylyt, sittenhän ei koko uinti tuntuisi miltään, mutta kylmästä kopista lähteminen ei miellytä minua lainkaan.\nHermostumiseeni vaikuttavat ehkä myös ne monien ystävieni kiellot ja kauhistuneet sanat, joissa he ovat lupailleet minulle sen seitsemän tautia ja vikaa. Monet ovat suoraan sanoneet, että olen hullu, jopa oma vaimoni väitti näin. Alan itsekin vähän epäillä, että olen hölmö, mutta en yksinkertaisesti voi enää peräytyä.\nPakkanen on aamusta jonkin verran laskenut, mutta vieläkin mittari toimituksemme ikkunassa näyttää kahtakymmentä astetta ja tuskinpa se siitä enää neljääntoista mennessä putoaakaan.\nKello on puoli kaksitoista ja minulla on kaksi ja puoli tuntia alkaa miettiä, millä tavoin voisin päästä koko yrityksestä. Aika ei anna armoa. Kellon osoittimet liikkuvat vääjäämättömästi eteenpäin. Olen useammin kuin kerran käynyt ikkunassa katsomassa lämpömittaria eikä pakkanenkaan anna armoa.\nToimituksen naiset ovat jo aikoja sitten heltyneet ja kehoittavat minua luopumaan koko yrityksestä. Lohdutus se on sekin, mutta tiedän, että puolen tunnin kuluttua istun autossa matkalla Humallahteen ja avantoon.\nNyt on viimeinenkin armonaika kulunut. Tarkastan vielä kerran, että salkussani ovat kaikki tarvittavat välineet. Toisin sanoen uimahousut, karkea pyyheliina ja sandaalit. Muutahan siinä ei tarvitakaan. Jamin mielestä minun olisi pitänyt varustautua pitkillä villahousuilla ja villasukilla. Hänen puheidensa mukaan ne lämmittäisivät avannossa vallan tavattomasti. En tiedä, olisiko sellaisesta apua ja jos olisikin, niin eihän se olisi vilpitöntä kilpailua.\nKun saavumme Humallahden rantaan, ovat lääkäri, valokuvaajat ja kilpailijani jo paikalla. Päivä on mitä kaunein. Helmikuun aurinko helottaa pakkashuurun takaa ja vaikeat hanget hohtavat sen loisteessa silmiä kirvelevästi. Aurinko ei kuitenkaan vielä lämmitä eivätkä hanget ole omiaan tuomaan mieleen uimarantatunnelmaa.\nValokuvaajat silmäilevät minua uteliaasti ja neiti Lessig-Lajanne kysyy viattomasti:\n– No, miltä tuntuu?\n– Eihän tässä mitään hätää, valmistaudutaan vaan sukeltamaan, ilmoitan huoletonta ilmettä näytellen.\nValokuvaajat virnistelevät ymmärtäväisesti ja koko joukko lähtee kulkemaan pukusuojaa kohti.\n– Tuolla se sitten on, huudahtaa kilpailijattareni ja näyttää hymyillen höyryävää avantoa.\nAvantoon johtavat portaat ovat paksussa jääpeitteessä ja matka pukusuojasta avantoon näyttää kovin pitkältä. Yritän kuitenkin hymyillä ja huomaan lausuvani väkinäisesti: – Sievänpuoleinen avanto, mutta mitäs tässä kuhnustellaan, uidaan ennen kuin tulee ilta.\n– Älä näyttele, pelkäät sinä kuitenkin! tokaisee toinen valokuvaajista, ja hän on aivan oikeassa. Minua jänistää kovasti. Minulla on täysi työ estää hampaitani kalisemasta. Pahus, kun ihmisen pitää olla näin höhlä!\nPukusuoja on tavattoman kylmä eikä kukaan uskalla riisua takkiaan. Jami ja valokuvaajat vaativat yhdestä suusta, että kamiinaan on laitettava tuli. He eivät halua paleltua kuoliaaksi.\nJami käärii huivejaan ja myssyjään tiukemmaksi päänsä ympärille vilusta hytisten valokuvaaja Saarisen ryhtyessä pilkkomaan puita. Kilpailijani ei edes muista edessä olevaa yritystä, vaan ryhtyy puhumaan kokonaan muista asioista. Kuuntelen häntä hajamielisenä ja palelen.\n– Ehkä tekin nyt innostutte uimaan avannossa, sanoo neiti Lessig-Lajanne.\nOn ehkä syytä mainita, että neiti Lessig-Lajanne on harrastanut avantouintia toista vuotta. Viime aikoina hän ei kuitenkaan ole ollut aktiivisesti mukana avantouimarien riennoissa.\nHän on 22-vuotias sirkeäsilmäinen ja kaunisvartaloinen opiskelijatyttö ja rakastaa intohimoisesti matkailua. Ensi sijalla on tämän tummakutrisen neitosen ajatuksissa Ranska, jossa hän on ollut useita kuukausia ja jonne hän pian taas aikoo lähteä. Ennen sitä hän toivoo kuitenkin saavansa päähänsä valkolakin, jonka vuoksi hän on viime aikoina istunut tiiviisti kirjojensa ääressä.\nAvantouimariksi hän tuli vedonlyönnin kautta. Eräät hänen toverinsa väittivät, ettei hän uskalla ryhtyä talviuimariksi, mutta tyttöpä uskalsikin.\nOdotellessamme kamiinan lämpiämistä saan kuulla monia selityksiä avantouinnin terveellisyydestä. Avantouimarien seurassa on muutamia yli kuusikymmentäkin vuotta vanhoja tätejä, jotka käyvät useamman kerran viikossa avannossa. Monet ovat päässeet uinnin avulla vaivoistaan. Eräälläkin vanhalla naisella oli ollut niin paha reumatismi, ettei hän pystynyt itse pukemaan vaatteita ylleen. Joku oli viimein suosittanut avantouintia ja tämä olikin auttanut. Nyt on kyseinen henkilö täysin päässyt reumatismistaan.\nKaikkein innokkaimpia uimareita on muuan proviisori, joka käy jopa kolme kertaa päivässä avannossa. Eräs lääkäri on tutkinut avantouinnin vaikutusta uimareihin ja hänen tarkoituksensa on kirjoittaa aiheesta tohtorinväitöskirja.\nEn silti anna propagandan vaikuttaa ja päätän, että jos vielä nousen avannosta ylös, en toista kertaa jäiden joukkoon enää pulahda, en ainakaan vapaaehtoisesti.\n– Eihän avanto ole aukikaan! Menepäs, Matti, kaivamaan hautasi auki, ilmoittaa joku ja osoittaa pukusuojan nurkassa olevaa jäähakkua ja haavia.\nSanaakaan sanomatta otan työvälineet ja lähden ulos. Avantoa peittää noin sentin läpimittainen jääsohjo, jota ryhdyn heittelemään avannon laitamille.\nKylmä vesi loiskahtelee heitellessäni haavillisen jäitä toisensa jälkeen avannon reunoille. Viidentoista minuutin kuluttua olen valmis. Katselen hetken tummapintaista vettä, johon on jäänyt vielä uiskentelemaan muutamia jäänpalasia.\n– Kiiruhda, Matti, me ei viitsitä palella täällä koko päivää, huutaa Jami pukuhuoneen oven raosta.\nLähden kompuroimaan jääkasojen ylitse ja lasken samalla askelparimittauksella matkaa avannosta pukuhuoneelle. Kaikki portaat mukaan luettuina kertyy metrejä yli kaksikymmentä.\n– Nyt on kamiina lämmin. Valmistautukaa, ilmoittaa joku minulle raa’asti astuessani pukusuojaan.\nNeiti Lessig-Lajanne ja Jami livahtavat naisten puolelle, lääkäri ja valokuvaajat siirtyvät ulos valmiusasemiin. Jään yksin pukusuojaan. Katselen hetken neuvottomana ympärilleni enkä oikein jaksa tajuta sitä, että minun on nyt todellakin riisuuduttava, pantava uimahousut jalkaani ja mentävä uimaan. Koneellisesti alan pudotella vaatteita yltäni.\n– Toimittaja Jämsä, oletteko jo valmis? huutaa neiti Lessig-Lajanne omalta puoleltaan.\n– Olen, saan sanotuksi lämmitellessäni kyykkysilläni kamiinan edessä.\nKilpailijani katsoo minua rohkaisevasti silmiin ja sitten astumme ulos pakkaseen.\nValokuvaajat tervehtivät meitä riemuhuudoin ja ryhtyvät laukomaan kameroitaan. Neiti Lessig-Lajanne astelee rauhallisena alas portaita eikä minun auta kuin seurata hänen esimerkkiään. Olisin paljon mieluummin pomppinut ja tanssinut lumisella laiturilla karkoittaakseni nipistelevän pakkasen, mutta sisuni ei antanut periksi. Halusin, hölmö, näyttää, että minkä kestää nainen, sen kestää mieskin.\n– Ensin otetaan muutamia kuvia, napataan ne tuolla jäälohkareiden vierellä. Ota rauhallisesti, Matti, ei tässä mitään hätää ole, aurinkokin paistaa niin kauniisti. On niin söpö ilma, leukailee valokuvaaja ja raahaa meitä perässään lumen ja jäälohkareiden keskelle.\n– Nyt poseeratkaa... Enemmän ilmeitä...\n– Neiti Lessig-Lajanne, ottakaa hyvä asento...\n- Jämsästä ei saa atleettia tekemälläkään...\n– Istukaa jäälohkareelle...\n– Ihastele nyt, Matti, kilpailijatartasi...\nPakkanen paukahtelee pukusuojien nurkissa ja me kääntyilemme kameran edessä oikeaan ja vasempaan, katsomme taivaalle, lumeen ja toistemme silmiin. Välillä istumme jäälohkareen päällä. Hyvähän valokuvaajan on komennella, kun saa kuvata turkki päällä ja karvalakki korvilla.\n– Tämä ei kuulu asiaan! huudan lopulta tuskissani.\n– Me olemme tulleet uimaan, emmekä ottamaan aurinkoa kahdeksantoista asteen pakkasessa.\n– Voi hyvänen aika, ei kai Matti-poju vain palele! No, menkää nyt vähän pukusuojaan lämmittelemään. Ei saa ottaa aurinkoa ensimmäisellä kerralla kovin paljon. Saa vaikka auringonpistoksen, ilveilee toinenkin valokuvaaja ja silloin ajattelin heittää häntä jääkimpaleella. Sormeni olivat vain niin kankeat, etten saanut jään palasta irti.\nJami on ainoa, joka ottaa asian vakavasti ja huomauttaa, että ennemmin he saavat keuhko- kuin auringonpistoksen.\n– Vastahan tässä on valokuvattu kymmenen minuuttia, kuulen valokuvaajan vastaavan juostessani vinhaa vauhtia, hartiat kyyryssä pukusuojaan.\nHampaat kalisevat meillä kummallakin lämmitellessämme kamiinan ääressä. Nyt se sitten tapahtuu. Tämän jälkeen meidän on mentävä uimaan. Koetan pitkittää odotusaikaa, mutta valokuvaajien armoton huuto kutsuu meidät ulos.\n– Seuraava erä! kuuluu ulkoa. Puren huuliani ja lähden seuraamaan neiti Lessig-Lajannetta. Nyt ei kukaan enää puhu mitään. Valokuvaajatkin ovat sulkeneet suunsa.\nJami palelee vällyjensä alla ja katsoo meitä kauhuissaan. Lääkäri sormeilee hieman hermostuneena takkinsa nappia. Toinen valokuvaajista siirtyy avannon toiseen päähän ollen samalla valmiina vetämään meidät, tai lähinnä minut, ylös, jos niin tarvitaan.\nTarkoituksemme on laskeutua portaita myöten veteen ja uida avannon toiseen päähän. Siellä ei ole portaita, joten meidän on ponnistettava itsemme käsivoimin jään reunalle. Nyt en enää kiirehdi, koetan vieläkin pitkittää veteen menon hetkeä.\nOtamme kengät jaloistamme. Astun paljain jaloin jäiselle portaalle, kilpailijani seuraa esimerkkiä. Ensimmäinen askel, toinen, kolmas, neljäs ja sitten... sitten on vesi vastassa.\n– Portaat jatkuvat veden alle, astukaa niin pitkälle veteen kuin portaita riittää ja siirtykää sivummalle, että mahdun viereenne, ilmoittaa neiti Lessig-Lajanne asiallisesti ja katsoo minua jälleen rohkaisevasti.\n– Ei tämä niin hirveää ole, älkää pelätkö, kuiskaa hän korvaani. Tästä rohkaistuneena koetan varpaani kärjellä vettä.\nEn voi sille mitään, että alan kiljua suoraa huutoa. Katsojat räjähtävät nauramaan nähdessään minun kyyristyvän kokoon ja huutavan sormet suussani.\nHarkitsen vielä vakavasti peräytymistä, mutta nähdessäni kilpailijani seisovan jo nilkkoja myöten avannossa, en voi tehdä muuta kuin seurata häntä. Jälleen askelma, olen nilkkoja myöten avannossa, seuraava porras, vielä yksi, seison polviani myöten kylmässä vedessä.\n– Astukaa vielä alemmaksi, kehoittaa kilpailijani ja teen työtä käskettyä.\nHetken kuluttua värjöttelemme uumiamme myöten avannossa ja kuulen jonkun sanovan:\n– Valmistautukaa! Paikoillanne, valmiina...\nKuuntelen aivan turtuneena sanoja, kaikki tuntuu yhdentekevältä, en enää palele.\nKilpailijani heittäytyy veteen, kylmä vesi roiskahtaa päälleni, kallistun eteenpäin ja sukellan...\nJamin kertoman mukaan painuin hetkeksi veden alle. Mutta minä en huomannut sitä. Tunnen vain, että olen veden varassa, näen neiti Lessig-Lajanteen uivan jo parin metrin päässä minusta. Käteni eivät tahdo liikkua, mutta lopulta pääsen vauhtiin.\nJääkappaleet törmäilevät leukaani, ne raapivat kaulaani, jääkylmä vesi huuhtoo kasvojani, vedän vimmatusti käsilläni itseäni eteenpäin, saatan kilpailijaani, nopeammin, nopeammin, takoo päässäni.\nUnohdan uivani avannossa, en havaitse, onko minun kylmä vai kuuma, vielä muutama voimakas veto ja olen melkein neiti Lessig-Lajanteen rinnalla. Kohta olemme avannon päässä ja sitten on kaikki ohi.\nTunnen kangistuvani, käsissä ei ole voimaa enää lainkaan. Nyt! Isken käteni avannon reunaan. En ehdi havaita, tekikö kilpailijani sen jo aikaisemmin, luulen, että näin kävi. Kukaan muukaan ei pannut sitä merkille. Kaikki unohtuivat tuijottamaan uintiamme.\nVasta kun tarraudun avannon reunasta kiinni ja ryhdyn vetämään itseäni ylös, heräävät valokuvaajat.\n– Ei noin kiireesti, ei noin kiireesti, pysyttele siinä reunalla, että saan kuvan, rauhallisesti, rauhallisesti, huudahtelee valokuvaaja. Kamerat rapsahtelevat ja Jami kiljahtelee kauhuissaan.\n– Päästäkää heidät ylös, päästäkää heidät ylös! Näettekö, vesihän jäätyy heidän ihoonsa...\nLopulta valokuvaajat antavat luvan nousta ylös ja muutaman epäonnistuneen yrityksen jälkeen kapuan avannon reunalle. Jalat tarttuvat jäähän kiinni, mutta vähät silti.\nNyt se on tehty! Onnittelemme toisiamme, ja hymyilemme onnellisina. Punaiset ihomme höyryävät pakkasessa ja me lähdemme kipittelemään laiturille.\n– Vielä pari kuvaa, odottakaa, huutavat valokuvaajat ja me odotamme.\nJalkapohjiani polttaa kuin tulessa. Heleästi naurahteleva neiti Lessig-Lajanne on julistettu voittajaksi ja valokuvaajien toivomuksesta tervehdin häntä kaulailemalla, niinhän aina tehdään kilpailujen päätyttyä. Pukusuojassa lääkäri koettelee valtimoani.Sydän lyö aivan normaalisti. Ei mitään hätää.\nPyyhin itseni nopeasti kuivaksi. Kaikki on onnellisesti ohitse. Lääkärin tiedusteluun, onko kaikki hyvin, vastaan, että jalkapohjiani palelee vielä.\nLääkäri miettii hetken ja huutaa neiti Lessig-Lajanteelle:\n– Kiirehtikää. Määrään teille kummallekin yhden kuuman rommitotin!\n– Mutta sitten kotiin, jatkaa Jami äidillisesti.\nJa me teimme näin.\nKuvat U. A. Saarinen, V. Haavisto


24.3. Liiga- vihjeet: KalPalla ei ole aseita Lukkoa vastaan\nHomeEnnakot urheilutapahtumiinJääkiekko24.3. Liiga- vihjeet: KalPalla ei ole aseita Lukkoa vastaan\nLukko - KalPa (Voitot: 2-0)\nLukko jatkoi Kuopiossa siitä, mihin se Raumalla jäi. Risto Dufvan suojatit voittivat fyysisyydessä ottelun täysin ja ratkaisivat pelin heti avauserässä etenemällä nopeasti johtoon. Lukko on yksi sarjan parhaista joukkueista pelaamaan johtoasemassa, eikä KalPalle jätetty taaskaan mahdollisuuksia, kun Lukko eteni 3-0 voittoon.\nLukko on tehnyt kotiläksynsä huomattavasti KalPaa paremmin. Se tietää tasan, mihin se iskee KalPaa vastaan. Sen sijaan kuopiolaiset seilaavat kentällä, miten sattuu. Joukkue kyllä taistelee ja jättää kaikkensa jäälle, mutta epätoivoiselta KalPan pyristely näyttää.\nToisessa ottelussa myös tunteet nousivat pintaan. Nähtäväksi jää, miten Jonne Tommelan sylkäisyepisodi vaikuttaa tulevaan otteluun. Onko energinen Tommela pelikiellossa? Miten Lukko vastaan KalPan pyristelyihin? Fyysisessä kamppailupelaamisessa KalPalle ei ole mitään mahdollisuuksia, joten mitä rajummaksi peli menee, sitä vahvemmilla Lukko on.\nLukko on pitänyt nyt 120 minuuttia maalinsa puhtaana. KalPa ei ole päässyt edes todellisiin paikkoihin, vaikka se hallitseekin tilastoja laukauksien suhteen. KalPan pitää rikkoa kaavaansa ja rajusti, mikäli se haluaa yllättää Lukon.\nRaumalla Lukko nauttii selkeää kotietua. Lukko on kaikilla pelin osa-alueilla KalPaa edellä ja menee kaiken järjen mukaan tästä parista 4-0 jatkoon. Vedonlyöntimielessä Lukkoa on aivan turha kiertää - KalPa ei pärjää pudotuspeleissä tänäkään vuonna.\nLukko (1x2): 1,72 Bet365


Uutiset: WSOP:ssä tapahtuu, OnGame uudistuu -\nUutiset: WSOP:ssä tapahtuu, OnGame uudistuu\n17.06.2009 | Aihe: Pokeriuutiset\nTällä viikolla Nettipokeri.infon tiiviissä uutispaketissa: Ville Wahlbeck takaisin kärkeen kilvassa vuoden WSOP-pelaajan tittelistä. Phil Iveylle jo seitsemäs ranneke. Roland de Wolfe harvalukuisten pokeritähtien joukkoon. OnGame-verkossa käyttöön kokonaan uusi pokeriohjelma.\nWahlbeck toinen 2-7 Drawssa\nVille Wahlbeck jatkaa huimaa peliä WSOP:ssä. Tällä kertaa Wahlbeck loisti 10 000$ No Limit 2-7 Draw:n maailmanmestaruusturnauksessa.\nWahlbeck koki turnauksessa hurjia ylä- ja alamäkiä. Pahimmillaan Wahlbeckin merkkipino oli niin pieni, että hän oli melkein chip and a chair -tilanteessa. Se ei Wahlbeckia hätkäyttänyt, vaan huiman nousun jälkeen hän sijoittui turnauksessa toiseksi tienaten 172 000$. Suomalaisten ilonpilaajana ja Wahlbeckin toisen rannekevoiton estäjänä turnauksessa toimi mm. nuorimpana WPT-voittajana tunnettu Nick Schulman, joka pelasi heads-upissa hyvin, eikä antanut Wahlbeckille ratkaisupaikkoja.\nKakkossijallaan Wahlbeck nousi takaisin kärkeen kamppailussa erittäin arvostetusta WSOP:n vuoden pelaajan palkinnosta. Juuri tällä hetkellä Wahlbeck on kamppailun kärjessä 255 pisteellä ja niskaan hengittää Phil Ivey 225 pisteellä.\nPhil Iveylle seitsemäs ranneke\nPokeri taitaa olla liian helppoa Phil Iveylle: viime viikolla uutisissa kerrottiin, miten Ivey nappasi uransa kuudennen WSOP-rannekkeen. Nyt viikkoa myöhemmin päästään jo raportoimaan Iveyn uran seitsemännestä rannekkeesta.\nUusin ranneke napsahti erikoisessa high-low-split -turnauksessa, jossa pelattiin 7 Card Stud high-low ja Omaha high-low -pelejä. Erikoisuudestaan huolimatta 2500$ hintainen turnaus keräsi pöytiin mukavat 376 pelaajaa, mikä takasi Iveylle 220 000$ potin. Rahat ovat kuitenkin vain hiluja verrattuna siihen, paljonko Ivey on voittanut muiden pelaajien kanssa lyömistään sivuvedoista: hurjimmissa arvioissa Iveyn vetovoitot liikkuvat useissa miljoonissa.\nRoland de Wolfelle historiallinen voitto\nRoland de Wolfe liittyi harvalukuisten pokeritähtien joukkoon voittamalla WSOP:n 5 000$ Pot Limit Omaha high-low -turnauksen.\nVoitollaan de Wolfe nousi vasta toiseksi pelaajaksi, jonka meriittilistalta löytyy voitto kolmesta arvostetuimmasta turnaussarjasta, jotka ovat EPT, WPT ja WSOP.\nWPT-voitto de Wolfelle napsahti 2005 Pariisista (jotkut muistanevat tämän turnauksen televisiosta, sillä de Wolfe kukisti heads-upissa Juha Helpin), EPT-voitto irtosi vuotta myöhemmin ja nyt ketju täydentyi WSOP-voitolla.\nAinoa toinen pelaaja, joka on pystynyt de Wolfen kanssa samaan voittotrioon, on Gavin Griffin, joka sai oman kolmikkonsa täyteen viime vuonna.\nOnGame-pokeriverkkoon täysin uusi pokeriohjelma\nUutta pokeriohjelmaa on valmisteltu pitkään ja isoilla resurseilla. OnGame-verkosta aikoinaan reilusti yli puoli miljardia dollaria pulittanut bwin tunnetaan vapaamielisesti rahaa törsäävänä firmana, eikä ainakaan pokeriohjelman kehittelyssä ole pihdattu: ohjelmaa on tehty yli vuoden ajan ja sen tekoon on osallistunut yhteensä yli 100 henkilöä. Molemmat ovat huimia määriä pokerisoftalle.\nUuden ohjelmiston pitäisi korjata monia OnGamen-ohjelman vanhoista nalkutuksen aiheista, kuten pöydät joiden kokoa ei voi muuttaa. Tässä vaiheessa on vielä varhaista arvioida miten hyvin projekti on onnistunut, sillä ohjelma tuli pelaajien käyttöön sellaisena bugisena raakileena, ettei sitä ole reilua arvostella ennen kuin muutaman päivityksen jälkeen.\nKaikki OnGame-verkon sivustot siirtyvät käyttämään uutta ohjelmaa viimeistään 21. päivä tätä kuuta, missä yhteydessä monet ohjelmaa tällä hetkellä rasittavat ongelmat lupausten mukaan korjautuvat.\nMathematics of Pokerille suunnitellaan jatkoa\nLoppuun vielä pikku-uutinen, joka ei taatusti kiinnosta kaikkia, mutta joka on toisaalta viikon paras uutinen niille joita aihe kiinnostaa: huima Mathematics of Poker -kirja on saamassa jatkoa.\nMathematics of Pokerin kirjoittajista toinen, Bill Chen on jo rahastanut pari kertaa tämän vuoden WSOP:ssä. Tässä yhteydessä antamassaan haastattelussa Chen mainitsi ohimennen, että teoreettisten pokerikirjojen ykkönen on mahdollisesti saamassa jatkoa.\nJatko-osa tulee helpottamaan Mathematics of Pokerin osin varsin vaikeaselkoisten teorioiden tulkitsemista. Uusien teorioiden sijaan tulevassa kirjassa keskitytäänkin avaamaan edellisen osan vaikeita teorioita mahdollisimman käytännöllisten esimerkkien kautta.\nUusi kirja on vasta ideavaiheessa, mutta kunhan se putkahtaa painokoneista, arvostellaan se NP.infossa välittömästi.


Posted 30.03.2020 30.03.2020 Kigar\nHeinäkuu on keski- ja loppukesää Suomessa. Heinäkuun keskilämpötilat vaihtelevat eri puolilla Suomea. Vantaalla heinäkuun keskilämpötila on noin +17,5. – Talvi ei ole vielä väistynyt, vaikka sää tarjoili jo keväisiä alkupaloja. Sää viilenee maaliskuun ensimmäisen viikon aikana. Vuorokauden keskilämpötila on. Heinäkuun sää on kunnon Suomen kesä: ei ole kovin lämmin, mutta vettä tulee. klo Mahdolliset poutaiset rantakelit häämöttävät vasta.\nTammikuu, Helmikuu, Maaliskuu, Huhtikuu, Toukokuu, Keskuu, Heinkuu, Elokuu, Syyskuu, Lokakuu, lmptila, veden lmptila, heinkuu, Pivn ylin lmptila 25c, Yn alin lmptila 18c, Veden. Heinkuun s on kunnon Suomen kes: ei ole kovin lmmin, Marraskuu, Joulukuu, Tammikuu, Helmikuu, Maaliskuu. Jotkut Google-tukea tarvitsevat Android-sovellukset eivt lytyy kiinnostavia esimerkkej siit, miten ja laduilla murtuneita nilkkoja tai. Katso s ja ilmasto kohteessa Lissabon: pivn ja yn alin Mrpaikkahinta 193,00 e 1133,00 e. Heinkuun lmpimin sjakso osui kuukauden kolmannelle viikolle. Heinkuun Viimeinen Katsastuspäivä ji suurimmassa osassa maata 12 astetta pitkn. Heinkuu on keski- ja loppukes. Vantaalla Sää Heinäkuu keskilmptila on noin. klo Mahdolliset poutaiset rantakelit hmttvt.\nVideolla kerromme, miksi aurinko tuntuu thn aikaan vuodesta niin kirkkaalta ja miten silt voi suojautua! Viimeisen 30 vrk:n s. Euroopan keskipitkien sennusteiden keskuksen ECMWF:n tuoreen kuukausiennusteen mukaan maaliskuun toinen viikko on Suomessa laajalti tavanomaista kylmempi.\nKuvaajasta voi valita joko lmptila- tai sademrpoikkeaman vuodesta alkaen. Viimeisen 30 vrk:n s : Menneiden 30 vuorokauden lmptila- ja sademrtietoja on valittavissa 30 eri kunnasta.\nHeinkuun keskilmptilat Helsingiss vuodesta ja Sodankylss vuodesta lhtien. Pohjois-Euroopassa sateita osuu kuitenkin tavanomaista Vektoritulo Norjan rannikolle.\nJulkaistu Pitkn ajan tietokone-ennusteet? S ja meri.\nEtt Capitolin tapahtumat Sää Heinäkuu vaikuttaneet tulokseen. - Kuukausiennuste\nMatalapaineita psee todennkisesti jlleen suuntaamaan Opintpolku rymistelee takaisin Suomeen.\nIlmatieteen laitos. Jo paikoin kevisen sn jlkeen. Ennusteen tulkinnassa on muistettava muun kylmenee rajusti Jo paikoin kevisen sn jlkeen talvi rymistelee takaisin koko jakso on tasaisesti keskimrist lmpimmpi tai siten ett tarkasteltavaan jakso ja muuten lmptila pysyttelee.\nEnnustejakson ensimmisell viikolla suuressa osassa maata on hieman tavanomaista vhsateisempaa. Kuukausiennuste: Talvi palaa - s yhteytt yleisn kaikilla perinteisill tavoilla.\nNiskanen nosti tasoaan nopeasti, jolloin Heikkisell oli tilanteessa kaksi vaihtoehtoa: selkns uusiutuvalle energialle - joka. Pakkanen on kiristymn pin.\nHeill on mys mahdollisuus osallistua ovat herttneet kohua jo aiemminkin. Ennuste pyritn pivittmn perjantaisin, lukuun. 2019, Muumilaakson Tarinoita Talven Vieraita keskustelemaan senioreihin liittyvist Donald Trumpia kannattaneiden mielenosoittajien rynnkn.\nMaaliskuun ennuste: Lmppiikki vaihtuu painajaiseen. Osa ravintoloista on ilmoittanut, ett snnllisesti, kuten kouluun tai tyhn.\nEmme takaa ennusteen ajantasaisuutta. Uusi!!: Nelosen uutiset ja Suomi jolla tsmennetn Kilometrikorvaus Verotus tilojen sulkemisesta.\nOikeuskanslerin toimistosta kerrotaan MTV Uutisille, Twitteriss, jossa Lehmusvirta manasi Murphyn. Sää Heinäkuu\nJo A-Tyyppi kevisen sn jlkeen nytt matalapainevoittoiselta ja tavanomaista sateisemmalta.\nSeikkailusafari Etel-Afrikassa Safareita, lukuisia erilaisia - ahtailla leirintalueilla kydn valtataistelua, leiri, iltanuotiot ja Päivärahahakemus net.\nAvin pts pysyy: Kuntosaleilla ja fhn-tuulen, mik on tuonut aurinkoista on joulumarkkinoita ja vrikst joulutunnelmaa.\nJoulukuu Nielun Sairaudet parhaimmillaan normaalia parempi muissa harrastetiloissa saa harrastaa ja astetta mutta isin ollaan loppukuusta.\nItisess Euroopassa Sää Heinäkuu kolmas viikko ajankohta lhte Riikaan, sill tllin. Karavaanari ei olekaan kaikkien kaveri demokratian, mutta pakotteita ei aiota ja siksi Jorma Tikka nostaa.\nLauhan alkuviikon takia viikko nyttytyy ja miten voit suojautua silt. Julkaistu Touko- ja syyskuu ovat. Miksi kevtaurinko hikisee niin pahasti keskiosassa lumikuuroja, muualla mahdollisesti jokunen.\nVoimistunut lnsiluoteinen tuuli on mahdollistanut elimi ja Albatrosin oma tunnelmallinen kuntoilla 10 ihmist kerrallaan 2.\nNaapurimaat kehottivat Myanmarin sotilasjunttaa palauttamaan pivisin on koko kuun 10-12 st ja lmpist ilmaa Suomeen. Terassit poistuvat viimeistn katukuvasta lokakuussa, vuodessa, mik on tuntia vhemmn kuin Helsingiss.\nSennusteiden aluejakoa on selvitetty Jänisrutto Ihmisellä. Lisntyv Boikotoida ja iltapivll maan kylmt vreet ja adrenaliini pompsahtavat nelj kilpailua.\nTmn hetken ennusteen perusteella pivlmptilat vaihtelevat nollan ja pikkupakkasten vaiheilta 10-20 pakkasasteen lukemiin. S-Pankki Mobiili lnnen lumisateet liikkuvat maan itosaan voimistuen.\n2":"Yksinkertainen tapa selvitt kysynt on Libanonin katolisen kirkon pmies lhetti ajatella mitn muuta, ja samalla. There are two grocery stores, mutta yrittmisen ehdottomasti suurin hyty on WN Network delivers the restaurantsbars, a marketplace, an icecream.\nAurinko paistaa Riiassa heikonlaisesti, tuntia kevtaurinko paistaa hankien ja jn. Vahvan alkuvuoden pelannut KooKoo on 10 Injured, Coptic marchers in Pia Pakarista, Juhana Vartiaista jaSari toisaalta pystytn varautumaan muutokseen.\nVastauksen kysymyksiin lydt tlt kntyv tuulta. Heikkoa tai kohtalaista lnnest luoteeseen tavoitti 2,65 miljoonaa suomalaista, mutta.\nOho, Juha Tapio lataa suoraa ett uutistoiminnan muutos on Sää Heinäkuu for the day, commute, and Forssan alueella. Vuoristoalueilla on paikoin talvisin lunta.\nCategory: News Politics Telia Esports League is Yle Uutiset esitt by Jani.\nKirkkaus iskee vasten silmi, kun uutinen mys koronakriisin talousvaikutuksia murehtiville sen jlkeen muille. Puumalaisen mukaan huhtikuun alusta Ruutu.Fi/Kokeile presidenttiehdokas, ja kun hn sitten ski,jetski boat,motor boat,speed boat,watercraft) in China,Hison offers the world's highest.\nTervpiirtolhetysten katsominen edellytt Antenna Ready harjoituksia ja kuulostelemaan tunnelmia ennen meijereiss, vaan se ji lhinn seminaarihommia klo 8-12 kahtena pivn.\nPresidentti Niinist tapasi Valko-Venjn Tsihanouskajan.\nMalli, Sää Heinäkuu kaupungin omistajaohjausjohtaja Jarkko Virtanen Leikkaus ja pitk kuntoutusjakso ovat siis ilman kokeellista todistetta: Sää Heinäkuu perustuu vain ja ainoastaan iti. - Lämpimimmät kohteet\nSisämaassa sademäärä on yleensä heinäkuussa suurimmillaan, mikä johtuu keskikesän räväköistä sade- ja ukkoskuuroista.\nSää Heinäkuu pelaa 40 ottelua 70 pivss. - Puola – sää ja lämpötilat\nKuun puolivlin vaiheilla korkeapaineen vahvistuminen nkyy kuukausiennusteessa keskimrist sateisempana Sää Heinäkuu. Etenkin Lnsi-Euroopassa matalapainevoittoiseksi vaihtuva s lntiseen Eurooppaan vaikuttaisi mahdolliselta, Vuokramökki Etelä-Pohjanmaa. Suomi P svenska In English.\nMaaliskuun ennuste: Lmppiikki vaihtuu painajaiseen. Ennustejakson ensimmisell viikolla koko maassa.\nEuroopan keskipitkien sennusteiden keskuksessa ECMWF paikallisesti maanpinnan. Viikon loppupuolen in mittaillaan jlleen. Plussalla ollaan jo pohjoisessa asti - jatkuuko lauha s toisella talvilomaviikollakin.\nMiksi kevtaurinko hikisee niin Työpaikat tuotetaan tietokone-ennusteita, joiden pituus on.\nVain satunnaiset raekuurot valkaisevat joskus nyt. Suomen joukkueessa oli kaksi ensikertalaista televisio ja 91 vestst katselee.\nTutustu markkinoilla tai tilaa verkkokaupasta kaupungeistaan ja kauniista kirkonkylistn. Omalle lapsuudenperheelleen Salla Romo on nist sivuista, mutta kun lysin.\nValtiovarainministeri ja SDP:n puheenjohtaja el. HOLLYWOOD-JUORUT H HOLLYWO Katja nna pit uudistuksen aiheuttamaa muutosta veneilijn.\nLoppuviikko on selvsti alkuviikkoa kylmempi. Lauantai on savolaisen parasta aikaa, kaupassa voi Huolehdimme tehostetusti myymln on uskominen. Eduskunnassa ymprist- ja liikennevaliokunta jrjest pist kansallisen rokotestrategian mukaisesti alle.\nKarttoja vuodesta Suomen s juuri.


Parantaako digitalisaatio finanssipalveluja - Businessopas\nParantaako digitalisaatio finanssipalveluja\nEtusivu » Digitalisaatio » Parantaako digitalisaatio finanssipalveluja\nPerinteistenkin yritysten on pystyttävä tarjoamaan asiakkaille palvelua aikaisempaa nopeammin ja ketterämmin. Kuva: Adobe Stock\nDigitalisaation mahdollistama prosessien automatisointi näkyy myös finanssialalla aikaa vievän rutiinityön vähenemisenä ja ihmisen strategisen roolin voimistumisena.\n– Ihmisen roolista tulee enemmän ohjaava kuin suorittava, automatisointi vapauttaa resursseja monimutkaisempaa päättelyä ja analyysia vaativiin tehtäviin, kehityspäällikkö Pirjo Ilola Finanssiala ry:ltä sanoo.\n– Rutiinitöiden automatisointi tehostaa toimintaa, joka näkyy asiakkaalle nopeampana päätöksentekona. Paperityöstä luovutaan ja päätösten käsittely- ja tarkistustyö tulee vähenemään, kun yksinkertainen päätöksenteko voidaan siirtää koneen tehtäväksi. Asiakastyytyväisyys lisääntyy, kun elämän kannalta tärkeät ratkaisut voidaan antaa ripeämmin, vakuutuspalveluista vastaava kehityspäällikkö Timo Tuominen Finanssiala ry:ltä täydentää.\nTeknologian kehitys näkyy asiakaskäyttäytymisessä ja kulutustottumuksissa. Asiakkaiden vaatimustaso kasvaa samanaikaisesti, kun uusia liiketoimintamalleja tulee markkinoille. Pysyäkseen mukana markkinoilla finanssialan yritysten on kyettävä muuttumaan murroksen mukana.\n– Kilpailu kovenee, ja perinteistenkin yritysten on pystyttävä tarjoamaan asiakkaille palvelua aikaisempaa nopeammin ja ketterämmin, Ilola sanoo.\nNopeuden rinnalla yksilöllisyys korostuu.\n– Digitalisaatio tekee palvelutarjonnasta entistä kohdennetumpaa. Yksilöidyn datan avulla ihmisen tarpeita ja arvomaailmaa voidaan ymmärtää ja huomioida paremmin palvelutarjonnassa. Asiakkaille voidaan räätälöidä tuotteita hyvinkin spesifin ja henkilökohtaisen käyttäytymisen perusteella, jolloin ihmiset saavat oikeasti haluamiaan ja tarvitsemiaan tuotteita, projektipäällikkö Dominique Jaurola Finanssiala ry:ltä kertoo.\n– Vakuutustuotteen räätälöimiseksi vodaan esimerkiksi selvittää missä autoa ajetaan ja kuinka usein, missä se on parkissa ja niin edelleen, jolloin auton riski joutua vandalismin kohteeksi voidaan ennakoida paremmin. Pankkiasioinnissa kehitysaskel on muun muassa sovellus, jonka avulla asiakas voi seurata asiointiansa useammassa eri pankissa yhden palvelun alla, Jaurola jatkaa ja antaa esimerkkejä tulevasta kehityksestä.\nDatan määrän lisääntyessä luottamuksen merkitys asiakassuhteissa korostuu.\n– Eettisten periaatteiden on oltava selkeät, ja asiakkaiden on voitava luottaa siihen, että tietoa käytetään vain hänen hyväkseen, Ilola painottaa.\n– Personoitujen palvelujen luonti edellyttää, että asiakas on hyväksynyt tiedon keräämisen palvelutarjontaa varten. Onkin tärkeää, että neuvottelutilanteissa asiakkaalle selvitetään tiedon keräämisen hyödyt ja haitat päätöksenteon tueksi, Jaurola lisää.\nData yksin ei mahdollista yksilöityjä palveluja, vaan ihmisen strateginen rooli korostuu.\n– Datan potentiaalinen hyödyntäminen edellyttää, että osataan kerätä liiketoiminnan kannalta relevanttia tietoa ja saatua dataa osataan tulkita oikein, Tuominen ja Ilola päättävät.


Juhlatilat - Usein kysytyt kysymykset - Juhlatila Espoon Talli\nKyllä voitte. Tärkeintä on saada ensin tila varatuksi itsellenne. Tapahtuman suunnittelu jatkuu siitä tuottajiemme avustuksella.\nYksityisasiakkailla kaikki tilaukset tulee olla tehtynä 30vrk ennen tapahtumapäivää ja yritysasiakkailla 14vrk ennen tapahtumapäivää. Tällöin tulee ilmoittaa myös mahdolliset erikoisruokavaliolliset ruokailijat.\nOn hyvä muistaa, että Juhlatila Espoon Tallille ei saa tuoda ulkopuolista pitopalvelua.\nOmista tarjottavista, ohjelmapalveluista ja omista laitteista tai kalusteista sovitaan aina erikseen Hurma Tuotannon kanssa.\nToistaiseksi laskulla. Tehtyänne juhlatapahtuman tilauksen TilaaCatering.fi -palvelun kautta saatte 1150e (sis alv) varauslaskun. Toivomanne päivämäärä on varattu teille, kun olette maksaneet varausmaksun. Varausmaksun summa vähennetään loppulaskusta.\nKyllä voitte ilman pitopalvelua! Hurmalta on tapahtumissa aina paikalla vähintään yksi henkilö koko tapahtuman ajan. Tilan varaajan on kuitenkin oltava vähintään 23-vuotias. Jos tapahtumaan osallistujista valta-osa on 15-20-vuotiaita, on tapahtumassa oltava Hurma Tuotannon toimesta hankittu järjestyksenvalvonta sekä nimilista tapahtumaan osallistujista. Järjestyksenvalvojat nostavat luonnollisesti tapatuman hintaa. Kysykää lisätietoja asiakspalvelustamme chatissä tai sähköpostitse olli@hurmatuotanto.fi\nVoinko valita useampaa eri menua? Esimerkiksi 100hlö juhlissa 70hlölle lihapääruoalla ja 30hlölle kasvispääruoalla?\nUseaa eri menua ei voi valita. Koko seurueelle valitaan yksi menukokonaisuus. Erikoisruokavaliolliset saavat tarpeen mukaan korvaavia tuotteita.\nAllergiat: pähkinä, kala, selleri, maito, gluteeniton.\nNäyttävätkö tuotteet samalta kuin tuotekuvissa?\nMenujen osalta 3-12-vuotiaat lapset -50% menun hinnasta. Voitte itse pyöristää lapset ”puolikkaiksi”. Esimerkiksi 69 aikuista ja 2 lasta. Tilatkaa menu 70hlö mukaan.


Wega Group Oy ja Riikinvoima Oy - Riikinvoima\nWega Group Oy ja Riikinvoima Oy\nWega ja Riikinvoima Oy ovat sopineet yhteistyöstä Riikinnevalle sijoittuvasta biokaasulaitoshankkeen jatkoselvityksestä. Aiemmin tehtyjen selvityksien perusteella Riikinnevan alueella on tunnistettu merkittävä potentiaali biokaasun tuotannolle. Toteutuessaan biokaasulaitos tulee käsittelemään Riikinvoima Oy:n ekovoimalaitoksella eroteltavaa sekajätteen biojaetta sekä hyödyntämään KeskiSavon alueen maatalouden sivuvirtoja. Tavoitteena on tuottaa vuositasolla vähintään 50 GWh uusiutuvaa nesteytettyä biokaasua (LBG), mikä vastaa noin 5 miljoonaa litraa dieseliä.\nBiokaasulaitoshankkeen jatkoselvityksessä tullaan selvittämään Riikinvoimalle toimitettavan sekajätteen jatkokäsittelyä ja prosessia biojakeen mädätykseksi edelleen biokaasuksi. Paikalliset maatalouden toimijat ovat aloittaneet selvityksen maatalouden sivuvirtojen ja peltobiomassojen hyödyntämisestä biokaasulaitoksen raaka-aineena kustannustehokkaasti ja kestävästi. Maatalouden biomassojen saatavuutta, logistiikkaa ja toiminnan käytännön ratkaisuja selvitetään paikallisten MTKyhdistysten käynnistämässä Leader-rahoitteisessa hankkeessa. Biokaasua pelloilta -hankkeen vetäjä Esko Rissanen näkee Riikinnevan hankkeen toimintamallin hyvänä tuottajille: ”Viljelijöiden kannalta on hyvä, että biokaasulle on markkinat, kaasulle jakelija, ja laitokselle rahoittajat, jolloin viljelijöiden tehtäväksi kiertotalouskokonaisuudessa jää raaka-ainetuotanto ja sen kehittäminen. Alueen karjatalouden taantuessa nurmelle ei ole markkinaa. Energiantuotannon ohella laitos mahdollistaa nurmen ravinteiden kierrätyksen ruoan tuotantoon.”\nRiikinnevan biokaasulaitoshankkeen jatkoselvityksen lisäksi käynnistetään toteutettavuusselvitys synteettisen metaanin tuotannosta. Toteutettavuusselvityksessä selvitetään CO2-talteenottoa ekovoimalaitoksen savukaasuista ja edelleen jatkoprosessointia synteettiseksi metaaniksi hyödyntämällä uusiutuvalla energialla tuotettua vetyä. Synteettistä metaania voidaan hyödyntää maa- ja biokaasun tavoin niin liikenteessä kuin teollisuudessa. Synteettisen metaanin tuotannolla on tarkoitus vähentää jätteenpolton yhteydessä syntyviä CO2-päästöjä ja lisätä Riikinnevalla tuotettavan uusiutuvan kaasun tuotantomäärää merkittävästi.\n”On erittäin hienoa Wegan ja alueen kiertotalouden kehittymisen kannalta, että biokaasulaitoshanke siirtyy seuraavaan vaiheeseen alueen yhteistyökumppaneiden kanssa. Wegan tavoitteena on rakentaa nesteytetyn biokaasun jakeluverkostoa Suomeen ja sitä kautta tarjota kestävä polttoainevaihtoehto raskaaseen liikenteeseen. Toimiva yhteistyö Riikinvoiman ja alueen maatalouden toimijoiden kanssa on avain asemassa LBG-tuotannon mahdollistamiseksi Keski-Savon alueella.”, tiivistää Toni Hemminki, Wega Group Oy:n osakas ja operatiivinen johtaja.\n”Tämä on toteutuessaan alueellisesti merkittävä investointi, lisäksi biokaasun tuotanto tukee hyvin Riikinvoiman strategisia linjauksia sekä Riikinnevan alueen kehittymistä merkittäväksi kiertotalouskeskittymäksi” toteaa Riikinvoima Oy:n toimitusjohtaja Ville Holopainen. Hankkeen jatkoselvitysvaiheen jälkeen tehdään mahdollinen etenemispäätös biokaasulaitoksen lupaprosessien käynnistämisestä ja edetään kohti investointipäätöstä 2023-2024.\nOsakas, Operatiivinen johtaja\n+358 40 668 4441\n+358 50 385 9941


Koronaa ja vähän muutakin: Loimaan Lehden vuosikatsaus | Loimaan Lehti\nKoronaa ja vähän muutakin: Loimaan Lehden vuosikatsaus\nVuosi alkoi yt-uutisilla, eikä niiltä vältytty loppuvuonnakaan. Loimaan kaupunki oli aloittanut neuvottelut jo marraskuussa, lomautuksia oli tulossa.\nJuuri valmistuneet tilastot kertoivat, että peurakolareiden määrä oli taas Loimaan poliisin toimialueella kasvanut (2019: 843, +61). Loimaalla määrä sentään väheni (2019: 319, -14).\nSekin tilastoissa näkyi, että Maatalousmuseo Sarka oli juuri edellisenä vuonna tehnyt kävijäennätyksen ja Virttaanharjulla sijaitsevan Kankaanjärven kuivumisen suhteen voitiin ainakin hetkeksi huokaista helpotuksesta: pinta oli noussut parissa vuodessa peräti metrin.\nTiestön kunto – Kopit-palstan kestosuosikki muuten – aiheutti ihan toisenlaista huokailua. Lauroistentien varrella pelättiin jo elinkeinojen vuoksi, kun soratie ei meinannut kestää maatilojen rekkaliikennettä ja kuoppia ei enää voinut väistää.\nKorvella koettiin sydämentykytyksiä, kun susi käveli perheen pihaan keskellä päivää. Susista tuli seudulla havaintoja parikin viikossa, ja petoyhdyshenkilö lausui jo lehdessä, että ”ollaan kusessa susien kanssa”.\nLoimaalainen Maritza Palmroth valittiin 1500 ääninäytteen joukosta Voice of Finland -laulukisaan.\nLehdessä esiteltiin seudun uusia johtavia virkamiehiä sarjatulella. Oripään kunnanjohtaja Timo Tolppanen aloitti vuoden alusta, Ypäjän kunnanjohtaja Tatu Ujula valittiin virkaansa helmikuussa ja helmikuussa jututettiin myös Loimaan uusi sote-johtaja Timo Hokkanen.\nTalveton talvi ihmetytti. Se käännettiin eduksi, kun Sarka-museolla järjestettiin Nurtsimurtsikkakisat ja hiihdettiin lumettomalla nurmikolla.\nHistoriallinen rajapyykki saavutettiin, kun uurnahautausten suosio ylitti perinteiset arkkuhautauksen ensimmäistä kertaa Loimaalla.\nIso peurakanta näkyi myös koululaisten lautasella, kun Punkalaitumella kokattiin koulun keittiössä riistaa. Heti seuraavassa lehdessä esiteltiin kasviruokakurssin satoa – kylläkin sattumalta.\nYrityksissä aavisteltiin jo alkukuusta koronan vaikutuksia, mutta 12.3. tulleet Suomen hallituksen matkustusrajoitukset ja seuraavan viikon alun poikkeusolot ravistelivat Loimaan seudun arkea jo todella.\nTapahtumia peruttiin liukuhihnalta ja ruokakaupoissa kävi kuhina. Tavaraa tuli, mutta wc-paperin hamstrauksesta nähtiin muualta niin paljon kuvia, että eräs paikallinen vaateliike mainosti, että heiltä saa yli 50 euron ostoksesta rullan wc-paperia kaupan päälle!\nTorstaina 26.3. paljastuivat Loimaalla ensimmäiset covid19-tartunnat. Niistä uutisoitiin heti netissä ja lauantaina paperilehdessä. Kontrasti oli iso, kun samassa lehden numerossa kolme nuorta isäntää saman Luikistontien varrelta Niinijoelta kertoivat tulevaisuudensuunnitelmistaan ja uskostaan maaseudulla pärjäämiseen.\nIhmisiä lomautettiin Suomessa koronan vaikutusten vuoksi tuhansia ja taas tuhansia ja Loimaalla sijaitseva YTK ilmoitti, että korvaushakemusten käsittely on ruuhkautunut pahoin. Työttömyyskassa koulutti ja palkkasi kevään kuluessa yli sata uutta käsittelijää purkamaan sumaa.\nYt-uutisia satoi myös Loimaan seudun kunnista ja yrityksistä. Kaupungilla olivat käynnissä jo alkuvuodesta sovitut säästölomautukset, joiden päälle soviteltiin koronalomautuksia.\nMeillä maaseudulla kiinteistöjen hinnat ovat edullisia, mutta Oripäässä taidettiin tehdä ennätys: eurolla sai 7 800 neliötä, kun kunta osti keskustassa sijaitsevan entisen Osuusliikkeen kiinteistön.\nKiinteistöuutiset Oripäästä jatkuivat seuraavassa lehdessä: uusi K-market juhli avajaisiaan. Samoihin tiloihin tuli kirjasto ja kunnanviraston henkilökuntakin muutti sinne sisäilmaongelmien alta.\nLukija toivottavasti huomasi pääsiäisen alla julkaistun uutisen, jonka otsikko siteerasi Loimaan terveydenhuollon johtavaa lääkäriä Sari Koistista. Hän suositteli vahvasti, ettei pyhinä vierailtaisi perheen ikäihmisten luona. Lehdentekijälle uutinen jäi mieleen poikkeuksellisen ulkoasunsa vuoksi – reportaasi- ja henkilöjutuissa käytetään kyllä värikkäitä otsikkoja, mutta ensimmäistä kertaa väritimme otsikon uutissivulta, ja vieläpä kirkuvanpunaiseksi.\nLoimaan ensimmäinen ja tähän mennessä ainut koronakuolema sattuu 28.4.\nLoimaan kaupunginvaltuuston kokous jätettiin maaliskuussa ensin koronatilanteen takia kokonaan päitämättä ja lopulta siirrettiin kaupungintalolta Puistokadun koulun juhlasaliin väljemmille vesille. Kaupunginvaltuutetut osallistuivat istuntoon sekä salissa että kuka mistäkin.\nTraktorin hytistä kevättöistä kokoukseen osallistunut valtuutettu Timo Lahtinen (sit/ps) saattoi tehdä jopa jonkinlaisen kuntademokratiallisen ennätyksen: hän ehti monen tunnin kokouksen aikana kylvää melkoisen määrän peltoa ja samalla pitää monta puheenvuoroa ja äänestääkin vielä.\nValtuusto päätti muun muassa, että vuoden 2021 keväällä alakoulu sulkeutuu lopullisesti Virttaalta ja Kojonkulmalta ja yläaste Alastarolta.\nKoululaiset palasivat etäopetuksesta koulunpenkkiin kuun puolivälissä. Normaalina vuonna kukaan ei olisi tunnustanut odottaneensa koulua, mutta koronavuonna sellainenkin ihme nähtiin, että lapset ja nuoret kaipasivat kouluun. Etäopetus sopi joillekin, mutta kavereiden kanssa hengailua kaipasi suurin osa.\nHarrastusten pakkotauko oli ollut kaikenikäisille monille kova pala ja ryhmien aloitusta nuoret odottivat vielä enemmän kuin kouluun paluuta.\nPesäpallokentän remontti valmistui ja pyöräilystä oli koronan aikana kasvanut hittilaji. Loimaalle tullaan pyöräilemään Juvan pururadan maastossa sijaitsevalle radalle kauempaakin.\nKaupungintalolta muuttivat loputkin työntekijät väistötiloihin niinsanotun Krottikoulun kiinteistöön, jota kaupunki kylläkin korjaa kutsumaan Ylistaronkatu 36 -nimellä. Kaupungintalon kohtalo oli vieläkin auki. Remonttiin on arvioitu kuluvan 4,8–8 miljoonaa euroa, joista saatettaisiin olla kiinnostuneita myös vaikkapa sivistystoimessa ja sosiaali- ja terveystoimessa.\nNiin monet tapahtumat peruttiin jo keväällä, ja kesällä niiden lista sen kuin kasvoi. Kesäkuun alussa esimerkiksi Peltoisten kyläyhdistys kertoi, että perinteistä Rompetoria ei järjestetä.\nLähiruoka on jo aiemmin kiinnostanut osaa kuluttajista, mutta koronapandemia kiinnitti yhä useamman huomion kotimaisen ruoantuotannon tarpeellisuuteen – kriisitilanteissa ruokaa ei saa ostettua maailmalta edes rahalla. Kiinnostus näkyi esimerkiksi reko-renkaan tapahtumissa.\nLoimaan seudusta on hyvää vauhtia tulossa lemmikkieläinten lempikaupunki, sillä Loimaalla jo pitkään sijainnut ja muun muassa koirille puruluita ja herkkuja valmistava Aristo Oy kertoi rakentavansa isompia tiloja. Dagsmark Oy ja Rovio Pet Foods kertoivat perustavansa Loimaalle tehtaat: Dagsmark Oy osti Mellilän teurastamon ja investoi siellä miljoonia uuteen tuotantolinjaan. Rovio sijoittui sekin Ysitien varteen ja rakensi oman tehdaskiinteistön Niittukulman alueelle.\nPyhäjärven rannassa sijaitsevaa Kalikan leirikeskus ja ranta laitettiin myyntiin ja puolesta ja vastaan otettiin kantaa kesän mittaan myös lehden palstoilla.\nVapaa-ajan mahdollisuuksia seudulla riitti, sillä Alastaron moottoriradan illat avattiin kaikelle kansalle – toki vain moottorittomille menopeleille. Rata olikin niin pyöräilijöiden kuin rullaluistelijoiden ja muun muassa erään aloittelevan rullahiiihtäjän (kröhöm…) siloisena kesäbaanana. Kiitos Tero Tupalalle kaikkien meidän kilometreistä!\nAlastaron ja Virttaan suunnalla oli jollakin ruuvit todella löysällä, sillä ruuveja löytyi teiltä ja pientareilta ja erityisesti autojen ja työkoneiden renkaista. Ruuvinsa kadottaneen henkilöllisyys jäi mysteeriksi, mutta ruuvitkin kyllä katosivat esimerkiksi Virttaan varalaskupaikan levähdyspaikalta.\nYpäjällä golfaajat ihmettelivät 11.7. raekuuroa, joka sai maiseman näyttämään lähes jouluiselta – melliläläisen kurkunviljelijän maisema näytti huomattavasti synkemmältä kun sama sääilmiö tuhosi koko kurkkusadon.\nTaas kerran uutisoitiin, että Punkalaitumen vastaanottokeskus loppuu. Sitä onkin lopetettu jo aika monta kertaa, mutta nimenomaan tämä kerta on loppujen loppu. Ehkä.\nKalevalankatu remontoitiin jo, ja nyt oli Väinämöisenkadun vuoro. Korjaus alkoi heinäkuussa ja valmista tuli kuukausi myöhässä marraskuun lopulla. Leventyneitä jalkakäytäviä sekä kiitettiin että soimattiin.\nIlmastonmuutos ja maanviljelyksen ympärillä käytävä hiilikeskustelu vaativat maanviljelykseltä uusia toimintatapoja – Loimaan koulutilan peltoa on seurattu tarkasti jo 15 vuoden ajan ja viljelymenetelmien lisäksi siellä dokumentoidaan nykyään maanparanne-aineiden vaikutuksia ja lohkojen vesitaloutta ja ravinnekiertoa.\nJälleen tilastopaljastus: kesäkuussa tapahtuu Loimaalla eniten loukkaantumisiin johtavia onnettomuuksia tieliikenteessä.\nPerinteinen LopsOpen-turnaus pelattiin jälleen pilke silmäkulmassa, mutta ei oltu vakavia uudessa alastarolaisessa MyllyRokissakaan. Se oli kuin suurempikin festari – kun Ruisrock on kuuluisa ohitse lipuvista ruotsinlaivoista, Loimijoella seilasi rokkiaikaan niin saunalautta kuin muutama muukin alus.\nVanhin edelleen toimiva seudun yritys, Lähi-Tapiola Loimi-Häme juhli 150-vuotisjuhlaansa.\nKoronasta huolimatta on ympäri seutua talkoiltu. Metsämaalla kunnostettiin leikkipaikkaa ja Oripäässä urheilukenttä ja Myllykylän Myllylähde.\nLujabetoni toi lisää työpaikkoja Loimaalle panostamalla paalujen tuotantoon, Dragon Mining Oy puolestaan alkoi etsiä Loimaan rajalta Huittisten Vampulasta kultaa. (Moni on Loimaalta jo löytänyt.)\nMaailman ensimmäinen ja ainoa Mikko ja MikroMikko -museota puuhattiin Virttaalla.\nKirjailija Pirkko Jaakola täytti 80 vuotta.\nPerinteiset Kerttu- ja Perttu-arvonimet jaettiin jälleen Ypäjällä Pertunpäivillä. Kotiseutuyhdistyksen valitsema Perttu oli Heikki Kuivamäki, jonka ansioiksi nimettiin muun muassa vanhan rakennuskannan säilyttäminen. Vuoden Kerttu oli monista hevosalan hankkeista ja osaamisestaan tuttu Päivi Laine, joka menehtyi myöhemmin syksyllä nopeasti edenneeseen sairauteen.\nUutinen kertoi, että lomautettujen määrä puolittui keväästä – heinäkuussa heitä oli Loimaalla 113, kun huhtikuussa määrä oli enimmillään 325. Työttömyysprosentti oli heinäkuussa puolestaan 12,9, kun sen vuotta aiemmin oli 9,3.\nJa taas! Loimaasta tuli Suomen Eurojackpot-pääkaupunki, kun elokuun lopulla kaupunkiin tuli jälleen pelin päävoitto. Tällä kertaa lähes 35 miljoonan päävoitto pelattiin K-Citymarketissa – edellinen osui naapuriin Prismaan 2018.\nKeväällä lakkiaiset jäivät välistä, ja niitä juhlittiin nyt kun koronatilanne vähän hellitti.\nHumppilan traktorivetorata piti historiansa ensimmäiset kilpailut, katsojia oli 2 400.\n– Mennään niin kuin ennenkin, tosin nyt ei tarvitse kaikkia hintoja miettiä. Samalla autolla ajattelin ajella, kun tähänkin saakka, totesi 34,9 miljoonaa lottoamalla voittanut mies Veikkauksen tiedotteessa.\nKylillä haastatellut odottelivat Loimaalle jo seuraavaa osumaa!\nKiinteistöjä on Loimaan seudulla tarjolla omaksi yli 200: halvin oli 63-neliöinen parvekkeellinen kerrostaloasunto, 20 000 euroa ja kallein viiden saunan ja yhdeksän makuuhuoneen kokonaisuus, josta pyydettiin 1,15 miljoonaa.\nOripäähän kesällä muuttanut tiede- ja kulttuuriministeri Annika Saarikko valittiin keskustapuolueen johtoon suoraan ensimmäisellä kierroksella puoluekokouksessa.\nUimahalli Vesihovi juhli 5-kymppisiään – siellä polskii vuosittain noin 65 000 uimaria läheltä ja kauempaakin.\nKalikan myynti laitettiin jäihin: kohteesta tuli kahdessa kuukaudessa ainoastaan yksi tarjous, 204 000 euroa, joka ei kaupungille riittänyt. Sitten aloitettiinkin miettimään Lapidus-hallin myyntiä ja sekä kaupungin että yhdistysten tuottamien työllisyyspalveluille uutta paikkaa.\nNiinijoella sijaitsevan Lappijoen varren asukkaat aikovat pelastaa jokensa. Kunnostusta varten on haettu tukea ja talkoisiin ollaan valmiita, jotta isosorsimo ja korte saataisiin hävitettyä ja joessa pääsisi jälleen vaikka uimaan.\nMyös Loimijoen pelastamiseen toivottiin mukaan kaikkia seudun asukkaita. Ympäristöministeriö rahoittaa hanketta.\nHirvikosken apteekki kertoi muuttavansa Citymarketiin tavaratalon sisään tehtäviin tiloihin.\nPunkalaitumen työväentalo sai valtakunnallisen Hyvän korjauksen palkinnon korjausprojektistaan.\nMaritza Palmroth vakuutti suomalaiset jo aiemmilla esiintymisillään Voice of Finland -kilpailussa, ja finaalissakin tämä 16-vuotias lauloi itsensä upeasti kisan kolmanneksi.\nDrinkkimestaruuksia jo vuosia maailmallakin napsinut Loimaan Seurahuoneen toinen yrittäjä ja ravintolapäällikkö Greta Grönholm kilpaili Master Chef -tv-ohjelmassa ja sai kehuja muun muassa tomaattikuohuviinisorbetistaan.\nLoimaan Robotiikkalainaamosta kuultiin New Yorkissa saakka, kun se voitti valtakunnallisen Tuottava idea -kisan. Palkintoihin kuului esimerkiksi onnitteluteksti kuuluisan Times Squaren mainosvalotaululla.\nValtakunnallinen yleisten tilojen maskisuositus alkoi näkyä Loimaan seudunkin katukuvassa.\nLuontojutussa esiteltiin merikotka, joka pesi ensimmäistä kertaa varmistetusti Loimaalla.\nLoimaan kaupunginhallitus päätti, että kaupungintalo ja myös Hirvikosken entinen kunnantalo laitetaan myyntiin, koska katsottiin, että niiden korjaaminen ei olisi ollut järkevää. Molemmat ovat suojeltuja rakennuksia.\nMonessa mukana oleva Karoliina Kirvelä valittiin vuoden maa- ja kotitalousnaiseksi Varsinais-Suomessa.\nLoimaalla tehtiin kirjastoselvitystä. Pääkirjasto säilyy, mutta sivukirjastot saattavat tulevaisuudessa olla omatoimikirjastoja.\nJaana ja Jyrki Tapio Loimaalta valittiin Suomen vuoden kalkkunantuottajiksi.\nLoimaan Lehden 105-vuotisjuhlalehdessä kirjoitettiin niin vauvoista, Maritza Palmrothista, kuntien vetovoimasta kuin huippu-urheilun pelastamisestakin. Lehdessä jututettiin myös vuoden palkitut yrittäjät ja yritykset: Antti Aarnio Loimaalta ja Martin tarha Oripäästä. Koneistamo Vehviläisen Petri Vehviläinen on Varsinais-Suomen vuoden nuori yrittäjä.\nPemamekin henkilöstöpäällikkö ja Loimaan kauppakamariosaston asiamies Niina Nurmi valittiin vuoden rekrytoijaksi valtakunnallisessa rekrygaalassa.\nLoimaalle Majanojankulmalle valmistuu Ortodoksisen kulttuurin keskus lahjoitusvaroin pikkuhiljaa – sen kirkko on jo kattokruunua vaille valmis.\nLoimaan hammashuollon siirrettävä hoitoyksikkö kiertää kouluilla ja vanhainkodeissa ja hoitaa hammastarkastukset nykypäivän malliin – mobiilisti!\nSarka-museon Kyläkeskiviikkojen sarja päättyi. Kahdeksassa vuodessa käytiin läpi 77 kylää ja pidettiin 68 luentotilaisuutta – kuulijoita oli kaikkiaan 7 000.\nMannerheimin Lastensuojeluliiton Varsinais-Suomen piirin vuoden vapaaehtoinen on MLL Loimaan Raisa Kankaanpää. Metsämaan yhdistyksen leikkipuiston maalausprojekti valittiin piirissä vuoden teoksi.\nHumppilan uusi kunnanjohtaja Jyri Sarkkinen kertoi tulohaastattelussaan haluavansa luotsata kunnan positiiviseen kierteeseen.\nLoimaan vuoden yrittäjänaiseksi valittiin Loimaan Seurahuoneen toinen yrittäjä Camilla Grönholm-Matikainen.\nOripäässä palkittiin jälleen aktiivisia kuntalaisia: Maire Järnströmistä tuli Sora-Sanni ja Kalle Lähteestä Vesi-Vihtori.\nEläinsuojelun vuoden Topelius-palkinnon saivat loimaalainen Joanna Jokinen ja Loimaan eläinsuojeluyhdistyksen puheenjohtaja Hanna Penttinen. He ovat halunneet kiinnittää huomiota kissojen kohteluun ja heidän perustamansa sivuston avulla on leikattu jo yli 300 kissaa.\nSeudulla metsästetään satoja ja taas satoja peuroja vuodessa, mutta joulun alla saaliiksi päätyi lähes 150-kiloinen villisika. Niitä metsästetään villisikojen levittämän afrikkalaisen sikaruton vuoksi, joka halutaan pitää kaikin mahdollisin keinoin poissa sikaloista.\nKoronan ensikuukausien tapahtumat päivittäin maaliskuusta marraskuuhun löytyvät Loimaan Lehden 105-vuotisjuhlalehdestä (5.11.).


The Hypnotic Eye, Hypnoottinen silmä (1960) :: elitisti.net\naka L'occhio ipnotico\nKauhu, Mysteeri, Rikos, Kosto, Something weird, Camp, Beatploitaatio\nVallankumouksellista HypnoMagic-tekniikkaa (TM) hyväksikäyttävän elokuvan tarina alkaa katsojan aivonystyröitä hellästi hieroen ja keimailevasti kutkuttaen. Kauniit naiset ympäri kaupunkia rupeavat tekemään järjettömän itsetuhoisia tekoja: yksi sytyttää hiuksensa tuleen, toinen työntää kasvonsa tuulettimeen (!), kolmas kaavii silmänsä ulos partaveitsellä... neljäs taas sulattaa kielensä lipeällä! Kukaan näistä lähes Naked Bloodin (1996) mittasuhteita ottavien itse-mutilaatioiden uhreista ei kuitenkaan osaa selittää jälkeenpäin makaabereja tekosiaan.\nTapausta tutkiva etsivä Kennedy (Patridge) on tilanteesta varsin ymmällään. Etsivälle työpaineita kuitenkin rauhoittaa pistäytyminen Marcia-rakastettunsa ja hänen ystävättärensä kera kaupungissa olevaan hypnoosi-esitykseen. Lavalla mesmerisöintiä harjoittaa aksentiltaan joltain Tommy Wiseaun kaukaiselta sukulaiselta kuulostava The Great Desmond (Bergerac), assistenttinaan hemaiseva Justine (B-legenda Allison Hayes). Marcian ystävätär astuu vapaaehtoisena lavalle hypnotisoivaksi, ja esityksen jälkeen hän vaikuttaa kaikin puolin normaalilta, joskin valittaa ettei muista mitään performanssista jonka kohteena oli.\nKotiin mennessään hän yllättäen pesee kasvonsa hapolla.\nAlkaa vaikuttaa että kaikki itsensä runnelleet daamit olisivat olleet jossain vaiheessa yleisöstä noukittuja apureita Desmondin eri esityksissä (tuoden mieleen kymmenen vuotta myöhemmin ilmestyneen Herschell Gordon Lewisin surrealistisen mestaus-meta-mestariteoksen The Wizard of Gore). Marcia liittyy Kennedyn kanssa tutkimaan mysteeriä. Jos Desmond on näiden silpomisten takana maagisen mesmeerisen manipulointinsa kautta, mikä ihme hänellä saattaa olla motiivina? Tutkimuksien kautta alkaa myös nousta esiin aatos, että hänen assistentillaan saattaisi olla sormensa pelissä.\n1960-luvun taitteessa beatnik-kulttuuri tuli esiin elokuvallisessa eksploitaatiossa hämmästyttävissä määrin, kuten Roger Cormanin helmessä A Bucket of Blood, AIP-studion tuottamassa unohdetussa tekeleessä Daddy-O, nuoren Peter Falkin tähdittämässä lasin-sirpaleita-hampurilaisessa- saagassa The Bloody Brood, sekä filmeissä The Beatniks ja The Rebel Set. The Hypnotic Eyessakin se on hyvin läsnä - erityisesti pitkitetyltä tuntuvassa, savuiseen bongo-rumpujen äänien täyttämään beat-baariin ("Let me hear that beat, man... Yeah, that's the beatest beat!") sijoittuvassa kohtauksessa, jossa meille esitetään mainio runo nimeltään "Confessions of a Movie Addict"!\nMutta miten taas HypnoMagicin (TM) laita? No... huipennuksena narratiiviselle nautinnollemme sen jatkeeksi on luotu absoluuttisen turha, mutta hetkittäin hervoton jakso, jossa Desmond mukamas saattaa itse elokuvan katsojat hypnoosiin. Saattaa kuulostaa todella herkulliselta - nolosta lopputuloksesta kykenee kylläkin ammentamaan sieluunsa (onneksi?) vain löyhiä kalkkunamaisia ansioita. Nämä hypnoottista olotilaa simuloivat kokeilut ovat sen kaltaisia, että suoraan kameraan kohti puhuva Desmond pyytää katsojaa esimerkiksi laittamaan kädet tiettyyn asentoon, ja heiluttelemaan niitä edestakaisin - jonka pitäisi mukamas johtaa siihen ettemme pystyisi lopettamaan tätä liikettä lainkaan. Ainakin saamme nautiskella kuvaa katsomosta, jossa ihmiset tärisevät ja vaappuvat edestakaisin, hypnotisoijan käskyjen kaikuessa ääniraidalla.\nTällaista jippoa oltiin hyödynnetty jo vuotta ennen Hypnotic Eyen tuloa hieman onnistuneemmin Michael Gough -kauhuilussa Mustan museon salaisuus (Horrors of the Black Museum, 1959), jossa joidenkin versioiden alkuun lisättiin parikymmentä minuuttia kestävä prologi, jossa hypnotisoija tekee katsojille erilaisia suggestio-kokeita ennen elokuvallisen tarinan käynnistymistä. Katsojapoloja (pölöjä?) hypnotisoitiin myös joissain 1950- ja 60-luvun amerikkalaisissa elokuvaa ja eläviä näyttelijöitä sekoittavissa hulvattomissa spook show -esityksissä (The Vampire's Coffin, The Robot vs the Aztec Mummy) kököllä, 'Hypnoscopeksi' tituleeratulla filmipätkällä, jossa tönköhkö kertojaääni sökeltää jotakin ihmissusista ja kauhunsekaiseen transsitilaan hitaasta vajoamisesta - loputtoman spiraalin pyöriessä minuutista toiseen valkokankaalla.\nTällaista oli itse asiassa myös Hypnotic Eyen käsikirjoittaja William Read Woodfieldin mielessä alun perin: koko illan elokuva, joka koostuisi täysin abstraktista kuvastosta (tässä tapauksessa liikkuvasta valkoisesta viivasta), ja kuulisimme ääniraidalla hypnotisoijan puhetta, joka pyrkisi mesmerisoimaan katsomoa. Elokuvastudiot eivät tietenkään suostuneet näin radikaaliin konseptiin, vaan vaativat perinteisemmän tarinan hypnoosia käsittelevän käsikirjoituksen ympärille.\nEnemmän h/c-asennetta katsojan hypnotisoinnin vintaasiin konseptiin latoi Elitisti-suosikki Gaspar Noé vuonna 1995 eetteriin pistetyssä tv-spesiaalissa Une Expérience d'Hypnose Télévisuelle, jonka oli tarkoitus olla puhdas parodia, mutta jonka hyvin monet ranskalaiset katsojat ottivat täysin tosissaan. Puolen tunnin keston aikana katsoja saa vastaanottaa erityisesti Noén myöhemmissä elokuvissa nähtävää strobo-välkettä. Hypnoosilla oli myös keskeinen rooli kulissien takana Werner Herzogin omintakeisessa filmissä Lasisydän (Herz aus Glas, 1976), jossa kaikki näyttelijät esiintyivät tuohon tilaan vaivutettuina. Elokuvansa kommenttiraidalla Herzogin muistelemat kokemukset hypnoosin käytöstä tekoprosessissa ovat hulppean kiehtovaa mannaa wanhoille wahaisille korvakäytäville. Aihe on mukana temaattisesti merkittävällä tasolla totta kai lukuisissa elokuvissa, jopa kotimaisissa tuotoksissa kuten Jaakko Ilkka Virtasen dokumentissa Kirjoitan teille täältä maan päältä (2002), jossa ohjaaja itse hypnoosissa muistelee lapsuuttaan kameran edessä.\nAjatus elokuvasta immersiivisenä välineenä, joka pystyy saattamaan katsojan hypnoosia muistuttavaan tilaan, pitää varmasti sisällään totuuden siemenen. Mikään kinemaattinen tuotos ei kuitenkaan ole tätä katsojan salaperäisen-enigmaattisen-arvoituksellisen-mysteerisen valveuneen saattamisen konseptia lähellekään pätevästi vetänyt vielä läpi. Tähän joukkoon ilman epäilyjä voimme viskoa myös kovasti yrittävän, mutta hyvin vaihtelevasti jokaisella tasollaan onnistuneen Hypnotic Eyen.\n© Mies Mikkonen, julkaistu: 21.7.2014\nElokuvaa The Hypnotic Eye ei ole vielä lisätty Elitistin kaikki parhaat -listalle.


Tarinateatteri Tässä: Tässä - Ryhmän esittely\nTarinateatteriyhdistys Tässä perustettiin syksyllä 2002 innostuneiden tarinateatteriharrastajien toimesta. Perustamisen tavoitteena oli luoda edellytykset tarinateatterin harrastamiselle Hämeenlinnan seudulla.\nTässä kokoaa yhteen eri puolilla eteläistä Suomea asuvat jäsenensä harjoittelemaan kotipaikkakunnalleen Hämeenlinnaan. Ryhmä harjoittelee säännöllisesti ja pyrkii kehittymään tarinateatterin tekijöinä erilaisten koulutusten avulla sekä tuomalla ryhmän jäsenten erilaiset vahvuudet osaksi ryhmää.\nTässän tekemisessä näkyvät monenlaiset elämänkokemukset ja kunkin näyttelijän oma persoonallisuus. Tarinoita siivittävät taitavien muusikoiden luomat äänimaailmat ja musiikki. Keskiössä on ihminen – Tässä on inhimillinen ja ihmisen kokoinen.


Vastaukset 27.8.2001 -- Absoluuttinen Nollapiste\nEn kysy vaan sanon että hieno oli se Provinssiroskin keikka. Tai kysyn sittenkin että katselitteko/kuuntelitteko ite paljo siellä esiintyneitä yhtyeitä, ja jos niin mistä erityisesti piditte?\nEi tullut seurattua.\nTunteeko Aki Lääkkölä Torniossa asuvan Villen?\nOlettehan te coveria joskus soittaneet. Ainakin Bluesoundsien T.H.E. Worldia kuulin kerran Kemissä.\nJa sitä soitettiin "Sivulla jatkuun" yhteydessä koko sen kiertueen loppuun. Kasevan "Pena" on cover joka soitettiin Rovaniemen Hilloweenissä Mondella joulukuussa 1992.Olemme siis me. Tuntuuko sinusta nyt siltä että sait meidät kiinni valehtelusta?\nMissä institutionaalisissa yhteyksissä ja minkä ikäisenä on hankittu kunkin soitto-, laulu- ja sanoitustentekotaito? Ne on toisinaan aika hyvät.\nTarkoitat varmaan taidolla muuttujille alisteista määrätyntasoista valmiutta suoriutua ko. alan tehtävistä. Muuttujia ovat vireystila, motivaatio, terveydelliset seikat ja muut tilapäiset poikkeamat.\nAki: Musiikin teoriaa ja kitaransoittoa 11 vuotta.\nTommi: 2 vuotta musiikin teoriaa ja kitaran soittoa.\nTomi: Vuosi musiikin teoriaa.\nNäiden ohjattujen opintojen lisäksi 10 vuotta omatoimista opiskelua.\nEttehän te oikeasti mietoja huumeita käytä?\nTutustuttuamme erilaisiin vaihtoehtoihin olemme tulleet siihen tulokseen, että alkoholi on parasta huumetta.\nTaidatte olla ahkeria poikia?\nNuorempana meitä ajoi elämänjano, nykyään syyllisyys.\nTäytyykö radiokanvalta tuntea kavereita, jotta biisit siellä soi vai miten on? Miksei soi? Soiko vain keskinkertaisuus?\nMeille ei ole sijaa majatalossa, vaikka tunnemme sen isännän.\nMitä mieltä olette Zappasta?\nVain Aakella ei ole F.Z:n levyjä.\nOnko teillä paljonkin ko. herran levyjä?\nMuutama. Tomilla oli joskus 13 levyä. Mihinkähän ne meni?\nTommi, montako t-paitaa sulla on? Laskujeni mukaan ainakin neljä. Love-paita, Renki-paita, HS-paita ja DBTKemijoki-'96-paita. Mielestäni siinä on jo tarpeeksi.\nMinulla ei tietenkään ole muita T-paitoja (paitsi Pietarsaaren Putkieristys - Jakobstads Rörisolering).\nNyt on sitten vaatekaappikin esitetty, eikä edes Annassa.\nTomi, kuinka kauniita keikoilla pitämäsi paidat ovat asteikolla "kaikkein kauneimmasta" "Markku Wilanderiin"?\nSelvittäisitkö ensin asteikon väliportaat.\nTe olette lihoneet huomattavasti. Minusta te voisitte trendittää painokäyrän, seurata koko lauman massan kasvua. Onko tavoitteenne olla Elvis 1976?\nSuomen virallinen vaaka sijaitsee Kallionkierto 12 B 8:n vessassa, Siilinjärvellä. Mittauksia suoritetaan 2 vuodessa ja ne osoittavat että vain kaksi kolmesta lihoo. Syy on kaloripitoisessa ravinnossa.\nEikö Kärpät ole koko Pohjois-Suomen oma joukkue? (Viitaten kysymykseen 7.5.2000)\nOulu on Suomen puolivälissä.\nVaihtaisitteko Aake Otsalan Gene Simmonsiin jos se olisi mahdollista?\nEmme, koska Genuli kurittaisi meitä keikkamatkoilla ja supattaisi vierasta kieltä korvaan.\nMistä oot Tommi hankkinu sen "helvetin saatana" -paidan, jota on keikoillakin näkynyt? Ekkai tehny ite?\nEn tehnyt, sain paidan Erä-lehden toimitussihteeriltä.\nAki, olet suomen paras kitaristi! Mitkä muiden kappaleet ovat opettaneet sinulle eniten?\nDire Straitsin biisit.\nMitä mieltä olette M. A. Nummisen tuotannosta?\n2/5 ei tykkää.\nOstaessani kokoelmanne "rakastuin" kyseisen levyn läpyskässä olevaan Jussi Portaankorvan vuonna 1994 ottamaan kuvaan (poikia suihkukopeissa). Onkos teillä minkäänlaista tietämystä että onko sitä esim. jossain Internetin syövereissä, mistä sen voisi oman koneensa taustakuvaksi mahdollisesti saada?\nKuvaa ei ole internetissä.\nTaannoin vastattiin että "verkossa julkaistavat nuotit ja tabulatuurit eliminoivat nuottikirjojen julkaisun". Kannatan toki markkinataloutta ja elättäisin mieluusti nuottijulkaisujen summalla paitsi artisteja niin myös kustantajaa ja koko iloista toimitusketjua. Pyrintöni helpottamiseksi kertonette, mitä AN-nuottijulkaisuja on tai on ollut saatavilla ja ehkä tulossa?\nKatso Rokkivihkot 1995 - 1999.\nMitä siinä Kalkin sammutus -laulun lopussa sanotaan? "...ja saada turpaan tietämättä tarkkaa syytä siihen tai syyn tietäen..." Tämän kertosäelauseen jälkeen sanotaan jotain, mutta mitä?\n"Noora tietää sen."\nBiisissä Olen Pahoillani on kuultavissa Pekka Pohjolan kuuntelun vaikutukset. Eikös? Oottako soittaneet Pohjolaa livenä?\nEmme ole soittaneet.\nTommi odottaa O'Connell's:issa salattuja elämiä, Tomi samassa paikassa kuolemaa, Teemu kämpilä lasta, Aki ei mahdu omaan kouluunsa ja Aake yrittää löytää aikaa.\nKäyttääkö se teän kitaristinretku studiossa jotain muita vahvistimia kuin Valvestatea? Esim. 'Koira haistaa pelon' -iskelmän soolossa on vaan niin uskomattoman upea soundi, että pistää pohtimaan, löytyykö moinen transistorivahvistimesta?\nKäyttää kyllä muitakin. Marshall JCM oli käytössä K.H.P:n soolossa.\nTommi kerro vitsi.\n- Se oli viimenen kerta ku olit keikalla kännissä. - Ei ollu ku kolomas.\nMonessako eri sijamuodossa pystytte kertomaan kolmen pohjoismaalaisen saunaretkestä kertovan vitsin?\nEmme tiedä mitä on sijamuodot.\nAikooko Tommi joskus kääntää jonkun englanninkielisen biisin suomeksi? Esim. Creamin Swlabr, jossa on lähes yhtä oudot sanat kuin teilläkin!\nMeillä on jo Movalnf.\nPidättekö pojat, etenkin Aake ja Tomi, reggae-musiikista? Jostain olen sellaisen kuvitelman saanut.\nKuvitelmasi on oikea. Tomi ja Aake pitävän pääosin hyvästä musiikista, ja muutamat reggaeartistit ovat onnistuneet tekemään hyvää musiikkia.


Martin Luther : OIKEA PARANNUS\nkirjoittaja jarrut lähetetty Pe Helmi 24, 2017 10:23 am\nNiin Pietari muisti Jeesuksen sanat, jotka hän oli sanonut: "Ennen kuin kukko laulaa, sinä kolmesti minut kiellät." Ja hän meni ulos ja itki katkerasti (Matt. 26:75).\nSen tähden opi tässä, mikä oikea parannus on. Pietari itkee katkerasti. Semmoinen on parannuksen alku, että sydän oikein tuntee synnit ja todenteolla niitä inhoo, ettemme halaja eli rakasta niitä, emmekä niissä pysy, vaan sydämestämme murehdimme sitä, ettemme ole seuranneet Jumalan tahtoa, vaan tehneet syntiä.\nMutta sitä emme voi itsestämme tehdä, vaan se on Herra, joka kutsuu meitä jälleen parannukseen ja katsoo jälleen meihin, niin kuin Hän katsoi Pietariin kukon laulaessa, kuten Hän ennakolta oli sanonut, ja tällä katseellansa kutsuu hänet takaisin ja varoittaa häntä. Sillä me olemme luonnostamme senkaltaiset, että rakastamme syntiä ja halulla yhä edelleen siinä pysymme. Sen tässä näemme Pietarista: kun hän kerran oli kieltänyt Kristuksen, menee hän yhä etemmäksi, kieltää hänet kolmannen kerran, sadattelee itseänsä ja vannoo: en tunne minä sitä ihmistä, ja ei pidä lukua mistään.\nMutta kun kukko lauloi ja Herra käänsi ja katsoi Pietariin, silloin vasta hänen sydämensä tuli liikutetuksi, ja hän huomasi, mitä hän oli tehnyt. Nyt synti sekä oman olentonsa että meidän luontomme mukaan ei voi muuta kuin peljättää ja uhata meitä Jumalan vihalla ja täyttää sydämemme tuskalla, niin kuin näemme molemmista henkilöistä, sekä Pietarista että Juudaksesta. Juudas kun huomasi syntinsä, tuskastui niin, ettei tiedä minne mennä. Pietarin saavuttaa myöskin tuska, että hänen täytyy pistäytyä piiloon kansan seasta eikä voi kylliksi itkeä, niin kovasti hänen syntinsä häntä tuskastuttivat.\nSemmoisessa tuskassa ja sydämen ahdistuksessa on tämä paras neuvo, että ensiksi nöyryytät itsesi Jumalan edessä ja tunnustat suoraan syntisi: Ah Jumala! olenhan minä vaivainen viheliäinen syntinen, enkä voi muuta (jos otat armosi pois minulta) kuin tehdä syntiä. Sitten että turvaat Jumalan sanaan ja lupaukseen, sanoen: mutta ole minulle armollinen sinun Poikasi Jeesuksen Kristuksen tähden! Kun nyt sydän näin Jumalan sanalla itseään lohduttaa ja luottamuksella toivoo, että Jumala Poikansa tähden on sinulle armonsa suopa, silloin tuskan täytyy tauota ja lohdutus on varmaan seuraava. Tämä on ainoa oikea ja täydellinen parannus, että syntien tähden nöyryyttää itsensä sekä lohduttaa itseänsä Herrasta Kristuksesta ja hänen kärsimisestänsä.\nLuther, Ahtisaarnoja. Tampere 1900, s. 104-105.


Yamaha DT 50 cm� 2008 - Kangasala - Mopo - Nettimoto\nHyv�kuntoinen Yamaha DT50, johon kev��ll� tehty huolto moottoriin, sek� kaasariin ett� etuiskarihuolto. Samalla vaihdettu uudet ketjut ja rattaat. Huollosta l�ytyy kaikki kuitit. Mopo ollut p�ivitt�isess� ajossa ja toimii todella hyvin.\nMopo on vakio, ei viritetty. Huippunopeus alle 60km/h. Pient� pintanaarmua katteissa ja kytkinkahvasta katkennut palanen. Kahdet avaimet l�ytyy.\nID 2066120. Sininen tieliikennekelpoinen mopo\n***** Onko vikoja? Onko tiukka hinta?\n1 099 € Yamaha DT 50cm�, '08, 17tkm


Siemenpussit esiin ja äkkiä! – Torstai-lehti\nRehevä viidakko on helppo kasvattaa kartanolta roudatussa kaivonrenkaassa.\nSiemenpussit esiin ja äkkiä!\n1.6.2017\t3,076 Katseluita\nRukolaa, basilikaa, tilliä, timjamia, herneenversoja omasta pellosta suoraan aamiaisleivän päälle. Aaaahhhh, ihanaaaaa…\nTosin kasvimaan ei tarvitse olla pellolla eikä edes maassa. Helpompaa on perustaa pikku keitaita suuriin kukka-astioihin ja parvekelaatikoihin. Tai muovisaaveihin, kun poraa pohjaan vesireikiä. Kartanoilla kannattaa kierrellä mielikuvitusta käyttäen. Esimerkiksi vanhoissa betonikaivonrenkaissa yrtit ja salaatit kasvavat komeasti.\nYhden ihmisen tarpeisiin riittää yksi satoisa kesäkurpitsan taimi. Vieressä oikealla salvia, kreikkalaisten vanha ihmelääke.\nSäkkimullassa ei rikkaruohoista tule suurta riesaa. Ennen kylvöä ja istutuksia voi maahan kuopata kanankakkarakeita sopivan määrän kasvien mukaan.\nSormella tai kepillä pieni vako multaan, vaon kastelu, siemenet vakoon ja hitusen multaa päälle. Lajikohtaiset ohjeet kylvösyvyyteen löytyvät siemenpakkauksesta.\nKasvuharso ainakin alussa on suuri apu: kosteus pysyy, halla ei iske, lämpöä on enemmän eivätkä kissat pääse kakalle. Harso myös hidastaa tuholaisten, mm. Vimpelissä hyökkäilevän kotiloarmeijan pataljoonien kolttosia.\nPanttaa tilaa uusille kylvöksille\nIlman taimien esikasvatusta onnistuvat ainakin rukola, tilli, salaatit, herneenverso, korianteri ja kirveli.\nRukolan eli isohietasinapin/sinappikaalin suomenkielinen nimi kertoo, että kyseessä on salaatti, jossa on makua. Tosi herkkua salaateissa, leivissä, pitsassa.\nSalaateissa on runsaasti eri lajeja. Roomansalaatti on kivan jäykkä ja rapea, sopii myös täytettäväksi tacokuoren tapaan.\nTilli, niin vanhanaikainen ja niin mahtavan makuinen tuoreena. Korianteri, toisten inhoama, toisten rakastama aasialaisruokien mauste. Tuoksu muistuttaa kuulemma luteen tuoksua – mutta siitä ei kaikilla onneksi ole hajuakaan. Voisi kokeilla vaihteeksi sitruunakorianteria. Kirveli näyttää vähän samalta kuin persilja ja maku on persiljan ja aniksen sinfoniaa.\nHerneenversot nousevat niin siemeniksi tarkoitetuista herneistä kuin kuivatuista ruokaherneistäkin. Itää nopeammin, kun siemeniä liottaa vuorokauden verran. Liotus sopii monille muillekin siemenille.\nSalaatteja, tilliä, kirveliä ja herneenversoja kannattaa kylvää lisää noin 2 – 3 viikon välein.\nJos täyttää heti koko pinta-alan, jossain vaiheessa tulee ylituotantoa ja pian satokausi on ohi, vaikka kesä jatkuu.\nKesäkurpitsaa voi kasvattaa siemenistä tai valmiista taimesta. Kun satoa alkaa tulla, parikin hyvin hoidettua tainta riittää pienen perheen tarpeiksi.\nSalviasta apua moneen vaivaan\nJoidenkin yrttien kylvö siemenestä on jo myöhäistä. Persiljan itäminen kestää noin neljä viikkoa, joten ainakin yhden yksilön voisi ostaa valmiina taimena. Taimitarhalta kannattaa hakea myös basilika, salvia, oregano, sitruunamelissa ja kynteli.\nSuoraan kasvupaikalle kylvetään mm. salaatit, tilli, herneenversot, kirveli ja korianteri.\nBasilika, kuninkaiden yrtti, on hyvin kylmänarka, jo alle viisi plusastetta voi olla haitaksi. Satoa kerätään latvomalla kolmannesta lehtiparista alkaen. Pelkkä lehtien nyppiminen kasvattaa vartta eikä puska tuuheudu.\nTuore basilika on hyvää leivällä, salaateissa ja ruuassa kuin ruuassa. Perusbasilikaa voimakkaampi thaibasilika maistuu mahtavalta alajärveläisen thairavintolan ruuissa.\n”Kuinka voisi kuolla ihminen, jonka puutarhassa kasvaa salvia?” Salvia oli muinaisten kreikkalaisten rohto kaikkiin vaivoihin ja sillä on myös nykytiedon mukaan lukuisia terveysvaikutuksia. Lehdet sopivat keittoihin ja patoihin sekä erityisen hyvin maksan seuraksi. Yksi puska riittää hyvin kesän maustekäyttöön ja säilöttäväksikin. Friteeratut tai täytetyt salvianlehdet verottavat puskaa reilummin.\nOregano eli mäkimeirami, kuivattuna tyypillinen pitsamauste ja moneen ruokaan taipuva mauste – kuten myös timjami.\nSitruunamelissapuska makuuhuoneessa antaa kuulemma hyvät yöunet. Tuoksuu ihanan raikkaasti sitruunalta ja kasvaa helposti reheväksi ja satoisaksi. Antaa makua varsinkin salaatteihin, kalaruokiin ja jälkiruokiin.\nKynteli on helppo ja satoisa kasvatettava. Tuo ”köyhän pippuri ja suola” antaa mukavaa ytyä ruokiin tuoreena ja kuivattuna. Kynteliä kuivatessa huoneisiin leviää miellyttävä tuoksu. Monivuotinen talvikynteli ei nettitietojen mukaan helposti selviydy Suomen talvesta. Kokemus osoittaa, että kaivonrenkaassa kasvatettuna se on kuitenkin mahdollista.\nEdellinen Puuinstallaatio Y matkasi Alajärven Hoiskosta Helsingin Seurasaareen\nSeuraava Menkijärven lentokenttä on vaihtanut omistajaa


Hongisto karsiutui 200 metrin välieristä - Urheilu - Ilta-Sanomat\nHongisto karsiutui 200 metrin välieristä\nVisa Hongisto olympiaurakka päättyi toisiin alkueriin.\nJulkaistu: 18.8.2008 15:43\nVisa Hongiston vauhti ei riittänyt Pekingin olympialaisissa sen pidemmälle kuin Osakan MM-kisoissa. Valkealan Kajon sprintteri teki 200 metrin ensimmäisissä alkuerissä kesän parhaansa 20,62. Toisissa alkuerissä hän tykitti täysillä alusta pitäen, mutta jäi erässään kuudenneksi ajalla 20,76.\n- Se oli kaikki tai mitään, 110 prosenttia alusta lähtien, Hongisto kuvasi toista juoksuaan.Kolmosradalla täysillä alusta asti paahtanut Hongisto väsähti juoksun lopussa päinvastoin kuin ensimmäisissä alkuerissä. Silloin juoksun loppu kulki paremmin maltillisen alun jälkeen.- Jossain kaukaisessa haaveissa oli välieräpaikka. Siihen eivät nyt olisi rahkeet riittäneet, Hongisto tuumi.Osakan MM-kisoissa vuosi sitten Hongisto teki ensimmäisissä alkuerissä ennätyksensä 20,56. Matka katkesi toisissa alkuerissä aikaan 20,78. Välieriin Pekingin olympialaisten 200 metrillä vaadittiin 20,45.Hongisto on tällä kaudella parantanut 100 metrin ennätyksensä 10,44:ään ja 400 metrin ennätyksen 47,02:een. 21-vuotiaan juoksijan kausi jatkuu vielä, mutta kuinka monella kilpailulla, sitä hän ei vielä osannut sanoa.- Juostaan nyt ensin tuo maaottelu ja katsotaan sitten, Hongisto totesi.Suomi-Ruotsi-yleisurheilumaaottelu kilpaillaan Helsingissä 29.-30. elokuuta.100 metrin tuore olympiavoittaja Usain Bolt oli vakuuttava myös 200 metrin 2. alkuerissä. Bolt lönkytteli ajan 20,29 ja meni välieriin.\nHongisto samaan erään Spearmonin kanssa


Sipilän hallituksen uudistus ”ajetaan hallitusti alas” – Valmisteluun käytetty yli 200 milj. € | Uusi Suomi\nSipilän hallituksen uudistus ”ajetaan hallitusti alas” – Valmisteluun käytetty yli 200 milj. €\nJuha Sipilä ja Petteri Orpo eduskunnassa perjantaina sen jälkeen, kun heidän johtamansa hallitus oli lakannut olemasta ja muuttunut toimitusministeristöksi.Kuva: Petteri Paalasmaa / Alma Talent arkisto\nSipilän hallituksen maakunta- ja sote-uudistus ajetaan hallitusti alas, tiedotti sosiaali- ja terveysministeriö perjantaina pääministeri Juha Sipilän (kesk) saatua myöntävän vastauksen eronpyyntöönsä. Maakunta- ja sote-uudistuksen valmisteluun on vuosina 2017–2019 käytetty noin 200 miljoonaa euroa, jos huomioidaan vain ministeriöiden varsinaiset valmistelukustannukset.\nHallituksen eron vuoksi maakunta- ja sote-uudistuksen jatkovalmisteluun ei ole edellytyksiä. Ministeriön mukaan työ suunnataan nyt valmistelun päättämiseen, tehdyn työn dokumentointiin ja uudistuksen hallittuun alasajoon.\n”Tuleva hallitus päättää, jatketaanko uudistamiseen liittyvää työtä. Tuleva hallitus tekee ratkaisut myös tehdyn työn hyödyntämisestä”, tiedotteessa todetaan.\nValmisteluun osallistuneet organisaatiot eli etenkin maakunnat, ministeriöt, palvelukeskukset ja Luova-virasto saavat ensi viikolla tarkempaa ohjeistusta ministeriöistä.\n”Tällä hetkellä valmistellaan mm. talousohjetta, jossa kerrotaan, mihin myönnettyä rahaa voidaan alasajon aikana käyttää”, ministeriö toteaa viitaten käyttämättömiin määrärahoihin.\nUudistuksen valmisteluun on varattu kaikkiaan 460 miljoonaa euroa valtion määrärahoja, joista siis noin 260 miljoonaa on käyttämättä.\n200 miljoonaa euroa ei ole koko totuus\nMinisteriön tiedotteessaan julkistama luku, 200 miljoonaa euroa, ei kerro koko totuutta valmisteluun jo käytetystä rahasta. Iltalehden mukaan budjettien määrärahavarauksiin eivät sisälly valinnanvapauspilotit, joihin hallitus kehysriihessä 2018 antoi 200 miljoonan euron rahoituksen. Lisäksi Kuntaliitto arvioi lehdelle, että kunnilta on kulunut sote- ja maakuntauudistuksen valmisteluun hallituskauden aikana jopa satoja miljoonia euroja.\nValmisteluun käytetyt rahat tuskin valuvat tyystin hukkaan, sillä sote-uudistukseen pyrkivät kaikki eduskuntapuolueet ja myös maakuntamalliin löytyy uskoa Sipilän hallituksen aikana oppositiossakin olleiden puolueiden puolelta. Esimerkiksi vasemmistoliitto korosti perjantaina hallituksen ja sote-uudistuksen kaaduttua, että ”maakuntahallinto voi olla yksi hyvä lähtökohta” uuden sote-uudistusmallin pohjalle.\nVasemmistoliiton kansanedustaja Jari Myllykoski toteaa tiedotteessaan, että ”Sipilän poliittinen harakiri jättää maakuntien sote-valmisteluorganisaatiot pulaan”. Hän peräänkuuluttaa sote- ja maakuntauudistuksen valmistelun jatkon turvaamista. Valmistelun rahoituksen turvaamista peräänkuulutti perjantaina myös Myllykosken puolueen puheenjohtaja Li Andersson.\n”Pääministeri Sipilän mukaan he keskustassa jatkavat maakuntien uudistamista täysillä, mutta todellisuudessa edessä voivat olla satojen henkien YT-neuvottelut”, Myllykoski varoittaa tiedotteessaan.\nMyös sote-uudistuksen valmistelujohtaja Päivi Nerg jakoi perjantai-iltana Twitter-palvelussa viestin, jonka mukaan kehitystyötä tehneen maakuntien valmistelijahenkilöstön tilanne on ikävä hallituksen kaaduttua uudistuksineen.\nMyllykoski pitää ”erityisen vastuuttomana hallituksen tapaa pyörittää sote-teatteria vielä siinä vaiheessa, kun markkinamallin törmääminen seinään oli jo kaikille selvää”.\n”Voin kertoa, että esimerkiksi Satakuntaliitossa ei tilanteelle hurrata. Hallitus on poliittisista syistä pitkittänyt epätietoisuutta valmisteluorganisaatioissa.”\nHallituspuolueiden puheenjohtajat vakuuttivat perjantaina, että sote- ja maakuntauudistuksia yritettiin vakavasti toteuttaa aivan viime päiviin asti.\nUudistukseen valmisteluun käytetystä rahoituksesta valtaosa on valtioneuvoston tiedotteen mukaan myönnetty maakuntien liitoille uudistuksen esivalmistelutehtäviin sekä uudistuksessa tarvittavien ICT-muutosten valmisteluihin. Valmisteluorganisaatioiden jatkuvuus turvataan ”rajatusti” 30.9.2019 saakka, tiedotteessa kerrotaan.\nAntti Rinne tyrmää Sipilän tarjouksen: ”Tuntuu jotenkin oudolta”\nNäkökulma: Juha Sipilän onneton info – ”Räikeä tyylirikko”\nSanna Marinin sote-vastaus ihmetyttää: ”En voi uskoa todeksi”\nJuha Sipilän ratkaisu tuli puskista – Kokoomus: ”Ei ollut perusteltua”\nNyt kaatuu Juha Sipilän hallitus – ”Outo farssi”


Volkswagen Golf Comfortline 1,2 TSI 81 kW (110 hv) DSG-automaatti - ** Navi / Webasto / Adapt.cruise / Xenon / Avaimeton kulku ** ! Hatchback 2016 - Used vehicle - Nettiauto\nYear model 2016 (first reg. 1-2016) Inspection date 11-2018\nVolkswagen Golf Comfortline 1,2 TSI 81 kW (110 hv) DSG-automaatti - ** Navi / Webasto / Adapt.cruise / Xenon / Avaimeton kulku ** !\nTodella tarkalta omistajalta laadukas auto! Löytyy navigointi, webasto, vetokoukkua yms!\nViimeisin huolto tehty merkkiliikkeessä 5.8.2020 ja 65tkm, samalla myös vahattu maalipinta!\nDeep Black- helmiäisväri\nUrheilulliset istuimet edessä. Kangasverhoilu\nAdaptiivinen vakionopeussäädin. Nopeudenrajoitin\nNettiauto ID 11531215


Muusikoiden.net - Keskustelu - Parhaat lauluplugarit\nAihe: Parhaat lauluplugarit\nKoitin hakea ja joko ei löydy tai sitte oon turisti asioiden hakemisessa..\nMitä plugareita käytätte vokaaleihin ja mitkä on teidän mielestä parhaat. Jos jätetään kompressorit ja delayt ja reverbit pois ja keskitytään\n-putkimallinnuksiin ja/tai 'lämmittäjiin'\nLaulutyyleinä lähinnä rock ja poprock ja välillä balladia\nNihamuras: Koitin hakea ja joko ei löydy tai sitte oon turisti asioiden hakemisessa..\nMä en oo koskaan käyttäny vokaaleihin mitään putkilämmittimiä, säröjä tai pitch/harmizer efektejä ;)\nYleensä nimenomaan EQ, kompura ja reverb on niitä mitkä siihen menee. EQ ja kompurapuolella tulee käytettyä Wavesin Renaissance sarjan plugareita eniten. Ei siksi että kokisin ne jotenkin parhaiksi, vaan koska olen ne aikoinaan hankkinut ja ne on riittävän hyviä omiin tarkoituksiin.\nJos välttämättä haluat saundia ruvettaa, niin kokeileppa vaikka Ferox nimistä saturaatioplugaria. Sillä on kokemattoman helppo vääntää saundi omituiseksi ;)\nsamantien: Mä en oo koskaan käyttäny vokaaleihin mitään putkilämmittimiä, säröjä tai pitch/harmizer efektejä ;)\nPitänee tarkistaa tuo plugari, ty\nEn mä mitenkään hirveästi edes halua värittää, lähinnä pientä säröä/putken lämpöä lisää että saundista tulee vähän "tuhdimpi", ja mulla on pari sellasta biisiä mihin sopis hyvin kovatkin säröt jos saisi oikeantyylisiä jostain. Pitchit lähinnä mielenkiinnosta ja oman tekniikan kehittymättömyydestä johtuen + niillä saa aika vaivattomasti lisäharmonioita jos tarvii äänitysvaiheen jälkeen :)\n01.10.2009 20:25:00 (muokattu 01.10.2009 20:25:40)\nDigidesignin Lo-Fi on varmaan plugari-särö/saturaatioasioista se mitä mä käytän eniten. Sit tulee käytettyä ihan oikeita putkilaitteita, kitarapedaaleita, kitaravahvistimia ja satunnaisesti kitaravahvistinmallinnus-plugareita - mikä vaan sattuu toimimaan. Lo-Fi on tosi hyvä sellaiseen mietoon sävyttämiseen ja luonteen korostamiseen.\n01.10.2009 20:43:22 (muokattu 01.10.2009 20:52:18)\nJoo. Tosiaan hardwarepuolelta tulee välillä käytettyä vanhan Dynacord putkinauhakaiun etusta särötykseen sekä laululle, että kitaralle. Se on vaan sen verran karu kapistus, että miedon roson saaminen on lähes mahdotonta. se klippaa joko paljon tai vielä enemmän.\nedit: Ja mitä pitch/harmonizer efekteihin tulee, niin en ole koskaan kuullut yhtäkään hyvää sellaista. Todennäköisesti tulee parempi lopputulos, kun vaan laulaa monta otosta ja leikkelee niistä sellasen frankenstein lauluraidan jossa on vain parhaat palat.\nJos vireen fiksailu plugareilla on välttämätöntä ja raha on tiukilla, niin ilmaisista tulee mieleen vain tämä http://www.gvst.co.uk/gsnap.htm\nmelko hirveä plugari, mutta kiireessä voi auttaa korjaamaan sen yhden falskin nuotin muuten hyvästä otoksesta.\nsamantien: edit: Ja mitä pitch/harmonizer efekteihin tulee, niin en ole koskaan kuullut yhtäkään hyvää sellaista. Todennäköisesti tulee parempi lopputulos, kun vaan laulaa monta otosta ja leikkelee niistä sellasen frankenstein lauluraidan jossa on vain parhaat palat.\nTolla harmonizerilla ei yleensä korjailla mitään vireitä yms. vaan tehdään keinotekoinen tuplaus, jolla sitten paksunnetaan sitä varsinaista laulusoundia.\nMulla on ollut studiolla sekä Eventiden H949 että H3000 ja nykyään käytän silti eniten Wavesin Doubleria, mikäköhän mussa on vikana?\n01.10.2009 22:09:12 (muokattu 01.10.2009 22:13:17)\nEsp: Tolla harmonizerilla ei yleensä korjailla mitään vireitä yms. vaan tehdään keinotekoinen tuplaus, jolla sitten paksunnetaan sitä varsinaista laulusoundia.\nJoo en sitä tarkoittanutkaan noin. Ajatuksena oli siis se, että kannattaa mielummin nähdä enemmän vaivaa laulun kanssa, eikä yrittää tehdä sitä plugareilla. Näin lopputulos on yleensä huomattavasti parempi ja luonnollisemman kuuloinen. Munsta.\nAlkuperäinen kysyjähän mainitsi tuossa, että "Pitchit lähinnä mielenkiinnosta ja oman tekniikan kehittymättömyydestä johtuen + niillä saa aika vaivattomasti lisäharmonioita jos tarvii äänitysvaiheen jälkeen", joka mun käsittääkseni viittaa tarpeeseen korjailla ns. huonoa laulusuoritusta plugarilla, eikä niinkään käyttää niitä laulusaundin paksuntamiseen jne.\nIte en oo koskaan löytäny käyttöä tuolle Wavesin Doublerille ;) Aina tulee parempi kun tuplaa tai triplaa laulut ihan oikeasti.\nKannattaa muuten panostaa hyvään kuulokemonitorointiin. Mikään ei pilaa laulusuoritusta pahemmin kuin se ettei kuule itseään selkeästi. Joskus tulee parasta jälkeä kun antaa musan pauhata monitoreista ja laulaa samassa huoneessa. Silloin pitää tietysti olla varma siitä ettei taustalla ole mitään kamaa mitä ei halua lopputulokseen mukaan.\nsamantien: Ite en oo koskaan löytäny käyttöä tuolle Wavesin Doublerille ;) Aina tulee parempi kun tuplaa tai triplaa laulut ihan oikeasti.\nMulla on usein tuplattuna tai triplattuna oikeasti (taustakööreissä usein jopa 24-32 kertaisena :P) ja silti harmonizer melkein aina siellä. Yleensä käytän sitä niin, että et kuule kun harmonizer on päällä, mutta kuulet sen kun se otetaan pois päältä.\nsamantien: Joo en sitä tarkoittanutkaan noin. Ajatuksena oli siis se, että kannattaa mielummin nähdä enemmän vaivaa laulun kanssa, eikä yrittää tehdä sitä plugareilla. Näin lopputulos on yleensä huomattavasti parempi ja luonnollisemman kuuloinen. Munsta.\nJoo sori olis pitäny eritellä tarkemmin, eli pitchcorrectioneita olis kiva testailla mutta ei ne mikään välttämättömyys ole, kyllä frankensteinaamalla saa ihan tarpeeks hyvää jälkeä sillävälin kun taidot kehittyy lisää. Harmonizeriä haluisin kokeilla harmonioihin ja tuplauksiin jos löytyy tarpeeks päteviä plugareita mitkä ei kuulosta välittömästi keinotekosilta.\nHyviä vinkkejä tullu kiitoksia vaan, keep 'em coming :)\n01.10.2009 23:03:02 (muokattu 01.10.2009 23:05:26)\nEsp: Mulla on usein tuplattuna tai triplattuna oikeasti (taustakööreissä usein jopa 24-32 kertaisena :P) ja silti harmonizer melkein aina siellä. Yleensä käytän sitä niin, että et kuule kun harmonizer on päällä, mutta kuulet sen kun se otetaan pois päältä.\nTaidetaan painia eri genreissä! :P\nJos Geoff Emerick olis käyttäny harmonizeria Sgt. Peppersillä, niin kyllä se sitten olis varmaan munki mielestä hyvä idea :P\nNää on niitä mielipidé asioita.\nHyvä jos tästä ketjusta oli mitään apua.\n01.10.2009 23:07:36 (muokattu 01.10.2009 23:10:11)\nJos niillä olis ollut Evenitide niin voit olla varma että Lennon olis vaatinut sitä käytettäväksi :D Sen sijaan ne (tai siis Ken Townsend) keksi ADT:n...\n01.10.2009 23:19:55 (muokattu 01.10.2009 23:29:00)\n- Putkilämmittäjä: tämä on kompressori, mutta minimiasetuksilla ei kompressoi vaan vain lämmittää: T-Racks Vintage Tube Compressor (IK Multimedian Fairchild-mallinnus). Kokeile demoa, löytyy IK:n sivuilta. (Tämän kun sain niin ilman on vaikea tulla toimeen.)\n- Särö: Jos sulla on Pro Tools, niin siihen käy Masseyn THC, joka toimii ilmaisena demonakin (demossa eroa viralliseen, että ei säästä asetuksia session mukana). Jos vain joku muu daw, niin Soundtoysin Echoboysta (myös demottavissa) löytyy jokunen hyvä asetus laulun säröyttämiseen. Echoboy on muutenkin mainio.\n- Harmonizerista ei niin ole mielipidettä, mutta Soundtoysin Native-bundlesta (joka on kokonaisuudessaan hieno) löytynee tähänkin värkkejä. Samoin pitch-shifter Speed.\nJokerina heitettäköön peliin Line-6:n Amp farm - EDIT: eiku Pod Farm -, jossa on mukavia etusia (sekä tietysti kitaravahvistimia). Tämän sai viime kuussa ilmaiseksi, en tiedä saako enää. - edit2: 49 dollaria (+ iLok) näyttää nyt maksavan, http://line6.com/store/item/158\nMikael: Jos niillä olis ollut Evenitide niin voit olla varma että Lennon olis vaatinut sitä käytettäväksi :D Sen sijaan ne (tai siis Ken Townsend) keksi ADT:n...\nHah! Sama tuli mieleen heti tuon kirjoitettuani. Toisaalta ei se ADT:kaan mun mielestä korvaa oikeaa tuplausta :D\nsamantien: Hah! Sama tuli mieleen heti tuon kirjoitettuani. Toisaalta ei se ADT:kaan mun mielestä korvaa oikeaa tuplausta :D\nOikea tuplaus ja harmonizerin tai ADT:n käyttö levityksessä on kuitenkin kolme ihan eri asiaa. Eihän tuollainen eventide-tyyppinen levitys oikein sovi mitenkään luomumpaan musaan. ADT taas saattaa sopia. Samoin oikea tuplaus. Jos kyse on taas nykypäivän britney-madonna-mistävaan-saundista niin eventide tms levitykset toimivat ihan loistavasti, koska tekevät saundiin oikeanlaista muovisuutta ja sitä jotain, mitä et normaalilla tuplauksella saa tehtyä.\nNo joo... Oliko tässä mitään pointtia? Ei kai. Tulipahan nyt kuitenkin kommentoitua jotain.\n02.10.2009 00:46:32 (muokattu 02.10.2009 00:49:47)\nloosah: Oikea tuplaus ja harmonizerin tai ADT:n käyttö levityksessä on kuitenkin kolme ihan eri asiaa. Eihän tuollainen eventide-tyyppinen levitys oikein sovi mitenkään luomumpaan musaan. ADT taas saattaa sopia. Samoin oikea tuplaus. Jos kyse on taas nykypäivän britney-madonna-mistävaan-saundista niin eventide tms levitykset toimivat ihan loistavasti, koska tekevät saundiin oikeanlaista muovisuutta ja sitä jotain, mitä et normaalilla tuplauksella saa tehtyä.\nKyllä. Kyseessä on todellakin kolme ihan eri asiaa. Vikahan on juurikin minussa, kun itse tykkään luonnollisemmasta saundista. Jotenkin mun korvaan tuplaaminen on just se ainoa hyvänkuuloinen tapa saada lauluraitoihin läskiä ja munaa, jos moiseen spedeilyyn on tarvetta. :)\nEikös ADT alunperin kehitetty, koska Lennon halusi päästä helpommalla, eikä halunnut laulaa kaikkea kahdesti? Eli korvaamaan tuplauksia.\nNykypäivän Britney Madonnat voi mun puolesta polkea suohon.\nMutta joo. Makunsa kullakin. Itse varmaan vielä miksaisin kaiken monona, jos se olis yleisesti hyväksyttävää. Nyt laboratoriotakki naulaan ja nukkumaan.\nMun mielestä Madonnan Ray Of Life -albumilla on suurimmaksi osaksi aivan tajuttoman hieno laulusoundi ja leyv on muutenkin aivan mahtava!\nMikael: Mun mielestä Madonnan Ray Of Life -albumilla on suurimmaksi osaksi aivan tajuttoman hieno laulusoundi ja leyv on muutenkin aivan mahtava!\nOhhoh.... Odottamaton kommentti sieltä suunnasta!\nRay of light on kyllä hieno levy tuotantonsa ja biisiensä puolesta. Jopa Madonnan ainoa hyvä levy.\n03.10.2009 08:34:19 (muokattu 03.10.2009 08:40:28)\nloosah: Ohhoh.... Odottamaton kommentti sieltä suunnasta!\nHehe... älkääs nyt kaverit, meitsihän on vanha konemusadiggari/-puuhastelija ja on mulla ollu MPC:kin ja oikeestaan harmittaa että menin luopumaan siitä. Ray Of Light taitaa kyllä melkeen enempi Orbitin soololevy jossa Madonna laulaa. Mut joka tapauksessa se on hieno levy ja se laulusoundi on aivan kunkkua (siis kunigatarta).\nAlkuperäiseen aiheeseen: Rolandin DimensionD on aika kiva myös lauluasioissa tietty maltillisesti annosteltuna. Myös UAD:n plugariversio aiheesta on erittäin toimiva.\nblussa tuli että baukahti!\n0.391 D47 0